Lebih sejuta penduduk bantah reformasi pencen di Perancis

Kira-kira 1.12 juta rakyat Perancis turun ke jalan raya di seluruh negara pada Khamis untuk membantah rancangan pembaharuan pencen kerajaan, lapor Xinhua.
Kesatuan terbesar Perancis CGT menganggarkan seramai dua juta orang terlibat dalam bantahan di seluruh negara itu.
Menurut Kementerian Dalam Negeri Perancis di Paris sahaja seramai 80,000 penunjuk perasaan  menyatakan ketidakpuasan mereka.
Serentak itu, pekerja di beberapa sektor melancarkan mogok 24 jam. Mogok syarikat kereta api Perancis SNCF sahaja mencapai 46.3%, mengakibatkan banyak pembatalan perkhidmatan serantau dan nasional.
Di wilayah Ile-de France, lokasi terletaknya Paris, sektor pengangkutan awam mengurangkan kekerapan metro dan trem.
Pada 10 Januari, Perdana Menteri Perancis Elisabeth Borne membentangkan butiran pelan pembaharuan pencen negara yang kontroversial yang akan meningkatkan umur persaraan daripada 62 kepada 64 tahun secara berperingkat menjelang 2030 dan akan menetapkan pencen minimum.
Borne memberitahu sidang akhbar bahawa mulai 2027, orang ramai perlu bekerja selama 43 tahun untuk layak mendapat pencen penuh.


Senarai calon Warisan Plus bagi PRN Sabah

Berikut adalah senarai calon Parti Warisan Sabah (Warisan) Plus bagi kerusi Dewan Undangan Negeri (DUN) Sabah yang akan bertanding pada Pilihan Raya DUN hujung bulan ini yang diumumkan oleh Presiden Warisan Mohd Shafie Apdal, di Kota Kinabalu, hari ini.1.Banggi-Mohammad Mohamarin2.Pitas-Sh Azman Sh Along3.Tanjong Kapor-Chong Chen Bin4.Bandau-Majamis Timbong5.Pintasan-Mohd Safian Saludin6.Usukan-Abd [email protected] Bakhrin Mohd Yusof7.Sulaman-Aliasgar Basri8.Pantai [email protected] Sijim9.Karambunai-Ahmad Jais Otong10.Darau-Azhar Matusin11.Likas-Tan Lee Fatt12.Luyang-Phoong Jin Zhe13.Tanjung Aru-Wong Hong Jun @ Junz Wong14.Petagas-Awang Ahmad Shah15.Tanjung [email protected] Wasli16.Kapayan-Jannie Lasimbang17.Moyog-Darell Leiking18.Limbahau-Juil Nuatim19.Kawang-Musli [email protected]20.Pantai Manis-Yahiya Awang Kahar21.Bongawan-Dr Daud Yusof22.Membakut-Dr Mohd Kamarudin Abd Hamid23.Lumadan-Ag ku Zaidi Pg Wahab24.Sindumin-Dr Yusoff Yacob25.Kundasang-Siriman @ Mohd Fazid Basir26.Karanaan-Awasi [email protected] Abdul Ghani[email protected] Dhoms Saili @Soili28.Liawan-Rasinin [email protected]29.Melalap-Peter Anthony30.Tulid-Mudi Dubing31.Sugut-Norsabrina Japar32.Gum-Gum-Arunarnsin Taib33.Sg Manila-Dr Mahmud Sudin34.Sungai Sibuga-Armani Mahiruddin35.Sekong-Alias Sani36.Karamunting-Hiew Vun [email protected] Hiew37.Elopura-Chong Ket Kiun38.Tanjong Papat-Poon Ming Fung @ Frankie Poon39.Lamag-Mohd Ismail Ayob40.Sukau-Amrah Liwangsa41.Tungku-Assafal P Alian42.Segama-Mohamaddin Ketapi43.Silam-Dumi Pg Masdal44.Kunak-Norazlinah Arif45.Sulabayan-Dr Jaujan Sambakong46.Senallang-Mohd Shafie Apdal47.Bugaya-Manis Muka Mohd Darah48.Balung-Andi Rus Diana Andi Paladjareng49.Apas-Amrullah Kamal50.Sri Tanjong-Justin Wong Yung Bin51.Kukusan-Rina Jainal52.Tanjung Batu-Mohd Afsar Abdul Latif53.Merotai-Sarifuddin Hata54.Sebatik-Hassan A Gani Pg AmirSenarai calon untuk Pertubuhan Kinabalu Progresif Bersatu (Upko)1.Bengkoka-Junsim Rumunzing2.Tandek-Padis Majingkin3.Kadamaian-Ewon Benedick4.Kiulu-Madius Tangau5.Kuala Penyu-Nelson W Angang6.Paginatan-Georgina L.George7.Tambunan-Dr Nayan [email protected]8.Kemabong-Dr Lucas Umbul9.Nabawan-Albert Aguir10.Telupid-Felix Joseph Sitin11.Labuk-Dennis Tweening Rantau12.Kuamut-Benson Inggam


Pemimpin MIC tak hadir acara pengumuman calon BN

Pemimpin MIC, yang merupakan parti komponen Barisan Nasional (BN) hari ini tidak hadir dalam acara pengumuman barisan calonnya yang akan bertanding Pilihan Raya Umum ke-15 (PRU15) pada 19 November depan, di mana mereka dipercayai kecewa kerana tidak diberi peruntukan kawasan yang adil untuk bertanding.
Presiden MIC, SA Vigneswaran dan timbalannya, M Saravanan dilihat tidak hadir dalam acara itu yang dihadiri Pengerusi BN Ahmad Zahid Hamidi bagi mengumumkan barisan penuh calon gabungan tersebut.
Sementara itu, beberapa laporan mengatakan bahawa parti tersebut akan mengadakan mesyuarat tergempar esok bagi memutuskan isu penyertaan mereka dalam pilihan raya.
Sebelum ini, MIC dipercayai menyerahkan 10 nama calon kepada BN.


‘Tak logik’, dakwaan Rafizi berhubung gaji kakitangan Invoke dipersoal

Seorang juru kempen yang terkenal dengan usaha pendedahan penipuan korporat dan kewangan di media sosial baru-baru ini mempersoalkan sama ada syarikat milik Rafizi Ramli sememangnya memiliki 150 pekerja atau menawarkan gaji minimum RM3,200.
Pengasas Bersama SCRUT Ahmad Aliff Ahmad Shariffuddin, berkata rujukan terhadap laporan audit syarikat Rafizi menunjukkan percanggahan dengan kenyataannya apabila kos gaji dinyatakan ialah RM3.3 juta.
Katanya, sekiranya gaji minimum bulanan pekerja ialah RM3,200, ini bermakna Invoke membayar RM480,000 sebulan dan RM5.76 juta gaji pekerja setahun.
Aliff turut berkata perkara ini menjadi persoalan apabila laporan audit syarikat milik timbalan presiden PKR itu menyatakan kos pekerja ialah RM3.3 juta manakala pendapatan Invoke ialah RM6.3 juta.
"Cuba buat kira-kira, RM3200 kali RM150 orang bersamaan RM480,000 sebulan bersamaan RM5.76 juta," katanya dalam sebuah hantaran Facebook.
"Jika diambil RM3.4 juta bahagi dengan 12 (bulan) dan 150 (pekerja) bersamaan RM1,900 sebulan gaji minimum purata. Bukannya RM3,200,"
Malah, Aliff turut membuat kiraan sekiranya syarikat Invoke hanya memiliki 100 pekerja, namun gaji minimum yang dikira hanya RM2,888, masih tidak mencapai angka RM3,200.
Aliff berkata perkara itu belum termasuk pemotongan caruman Kumpulan Wang Simpanan Pekerja (KWSP) dan Perkeso, selain faedah kakitangan yang lain di mana kemungkinan sesetengah kakitangan memang sudah mempunyai gaji yang lebih tinggi.
"Itu yang aku cakap tak logik. Tak tahulah kalau ada top up dan jual pegangan saham untuk tambah,” katanya.
Beliau berkata Rafizi perlu menunjukkan kenyataan daripada KWSP sebagai bukti bayaran kepada 150 kakitangannya.
Rafizi menerima kritikan dan dipersoalkan susulan pengisytiharan asetnya yang menyenaraikan RM16.7 juta saham Invoke sebagai sebahagian asetnya yang berjumlah RM19.67 juta.
Beliau juga mendakwa sudah bergelar jutawan pada usia 30 tahun memetik gaji dan bonus yang diterimanya dari Petronas, di mana ia menimbulkan lebih banyak persoalan daripada pengkritik mengenai sumber pendapatannya.
Mengulas mengenai pengisytiharan harta yang dibuat oleh timbalan presiden PKR, Aliff turut mempersoalkan sama ada pesuruhjaya sumpah benar-benar diberikan dokumen berkaitan apabila Rafizi mengisytiharkan asetnya
Beliau juga tertanya-tanya sama ada dakwaan Rafizi menerima gaji sebanyak RM25,000 daripada Petronas ketika berusia 27 tahun dengan pampasan RM400,000 dan bonus 10 hingga 12 bulan sememangnya disemak pesuruhjaya sumpah untuk pastikan dokumen tersebut wujud.
Menurutnya, akuan bersumpah tersebut mestilah disertakan sekali dengan lampiran bukti dan dokumen yang menyokong kenyataan akuan bersumpah.
"Jika sekadar kita sendiri yang letak nilai aset, saya pun boleh buat akuan bersumpah mengaku ada aset bernilai RM100 bilion!"


UK catat kes harian lebih 50,000, tertinggi sejak Julai

Kes harian Covid-19 di United Kingdom (UK) pada Khamis meningkat lebih 50,000, peningkatan mendadak kali pertama sejak Julai lalu.Namun kerajaan negara itu sekali lagi menolak gesaan supaya ia kembali menguatkuasakan sekatan pergerakan.Berdasarkan statistik terkini, UK merekodkan 52,009 kes baru, tertinggi sejak 17 Julai.Setakat ini, kadar vaksinasi lengkap di UK berada pada kadar 79% populasi berusia 12 tahun ke atas sementara jumlah kemasukan ke hospital masih dianggap rendah.Keadaan itu mendorong mereka yang tidak divaksinasi untuk mendapatkan vaksin selain mendesak individu berusia lebih 50 tahun dan golongan rentan secara klinikal untuk menerima tawaran vaksin penggalak ketiga selain mendapatkan suntikan vaksin selesema.Setiausaha Kesihatan, Sajid Javid pada Rabu menegaskan masih belum sampai waktunya untuk negara itu menguatkuasakan semula langkah seperti pemakaian pelitup muka dalam premis tertutup.“Kes meningkat dan ia boleh mencapai 100,000 sehari. Pandemik ini belum berakhir.“Kami meneliti secara dekat data yang ada, tetapi kami tidak akan melaksanakan pelan B pada saat ini,” tegasnya.Perdana Menteri Boris Johnson turut menolak saranan pegawai kesihatan untuk menghentikan penularan dalam kalangan kontak rapat berikutan kebimbangan peningkatan angka jangkitan akan membuatkan hospital sesak menjelang musim sejuk yang bakal menyaksikan kes jangkitan pernafasan lain.“Kami memantau kes dengan teliti setiap hari. Jumlah jangkitan adalah tinggi tetapi kami berada dalam parameter yang diramalkan.“Kami kekal dengan pelaksanaan pelan asal,” katanya.Menurut menteri kesihatannya, Edward Agar, kanak-kanak bersekolah merupakan punca angka kes yang meningkat di UK.Menurut Agensi Keselamatan Kesihatan UK, sebanyak 1,366.8 kes bagi setiap 100,000 orang berusia 10 hingga 19 tahun dicatatkan seminggu hingga 17 Oktober lalu – meningkat dari 1,134.9 dalam tujuh hari sebelumnya.Kadar jangkitan kanak-kanak berusia lima hingga sembilan tahun adalah 719.2, meningkat dari 585 kes. Kedua-dua kadar itu adalah angka tertinggi sejak pertama kali data dikumpulkan pada Oktober tahun lalu.Pentadbiran Johnson berdepan kritikan dan kecaman kerana dilihat memberikan reaksi lembab sejak pandemik melanda negara itu awal tahun lalu.Angka kematian di Britain kini mencecah 139,146, kedua tertinggi di Eropah selepas Rusia.Jumlah kes di negara ini adalah yang kedua selepas Amerika Syarikat, menurut Universiti Johns Hopkins.


Muhyiddin gesa GLC tidak bersaing dengan swasta, melabur dalam bidang berimpak tinggi

Syarikat-syarikat berkaitan kerajaan (GLC) tidak seharusnya bersaing dengan sektor swasta dalam negara bagi menggalakkan nilai keusahawanan dalam sektor itu, kata Pengerusi Majlis Pemulihan Negara (MPN) Muhyiddin Yassin.Bekas perdana menteri itu berkata, peranan GLC dan syarikat pelaburan berkaitan kerajaan (GLIC) perlu dinilai semula ketika negara memerlukan sektor swasta untuk memacu pertumbuhan ekonomi negara.“Peranan GLC dan GLIC perlu dinilai semula agar aset-aset kerajaan yang ada dapat dioptimumkan untuk membantu mengukuhkan infrastruktur negara bagi memantapkan proses pemulihan dan pertumbuhan ekonomi.“Mereka seharusnya melabur dalam bidang yang berimpak tinggi termasuk meneroka pasaran baharu dalam dan luar negara,” katanya ketika membahaskan Rancangan Malaysia Ke-12 (RMK-12) di Dewan Rakyat hari ini.Sebagai rekod, sumbangan hasil GLC kepada kerajaan adalah dalam bentuk cukai, manakala hasil dividen dibayar kepada pemegang saham.Antara nama-nama GLC besar termasuklah Maybank, Petronas, Telekom dan CIMB Berhad.Muhyiddin berkata, kedudukan fiskal negara yang menyaksikan lebih RM500 bilion diperuntukkan dalam pelbagai pakej rangsangan bermakna kerajaan perlu memperkasa peranan sektor swasta melalui usaha kerjasama sektor awam-swasta.Katanya, tumpuan kerajaan seharusnya diberikan kepada usaha memperkukuhkan sektor ekonomi yang memberi sumbangan besar kepada Keluaran Dalam Negara Kasar (KDNK) selain  menyediakan ekosistem kondusif bagi merancakkan pemulihan ekonomi.“Ini disebabkan sektor swasta mempunyai lebihan dalam sumber kewangannya manakala kerajaan mempunyai defisit.“Namun demikian kerajaan mesti memantapkan pengurusan kewangannya dengan memperbaiki sistem kutipan hasil dan menggunakan undang-undang sedia ada untuk menyeragamkan sistem cukai jualan dan perkhidmatan bagi memperbaiki prestasi kutipan hasil cukai,” tambah beliau.Dalam pada itu, Muhyiddin menegaskan perkembangan masa depan Malaysia perlu mengandungi projek utama yang boleh melonjakkan pertumbuhan pengeluaran negara, menyediakan peluang pekerjaan dan pendapatan jangka pendek.“Saya menyokong pelan kerajaan berhubung pelaksanaan projek Kereta Api Berkelajuan Tinggi (HSR) ke Johor Bahru, malahan juga ke utara untuk disambung dengan HSR dari Bangkok ke sempadan Malaysia-Thailand dengan pembiayaan swasta yang melibatkan konsortium kewangan dalam negara,” katanya.


Adun Perak didakwa ambil dadah

Ahli Dewan Undangan Negeri (Adun) Perak, V.R.Terence Naidu dihadapkan ke Mahkamah Majistret hari ini atas pertuduhan mengambil dadah pada Januari lepas.Terence Naidu, 54, mengaku tidak bersalah atas pertuduhan mengikut Seksyen 15 (1) (a) Akta Dadah Berbahaya 1952 itu yang boleh dihukum di bawah Seksyen 15 (1) akta yang sama dan dibaca bersama Seksyen 39B akta sama.Jika sabit kesalahan, dia boleh dihukum denda maksimum RM5,000 atau penjara tidak melebihi dua tahun dan selepas hukuman harus menjalani pengawasan tidak kurang dua tahun atau tidak lebih tiga tahun yang ditetapkan oleh mahkamah.Dia didakwa telah mengambil dadah jenis “3,4 – methylenedioxymethamphetamine”, yang ditetapkan di Bahagian III dari Jadual Pertama, Akta Dadah Berbahaya 1952.Adun Pasir Berdamar itu dituduh melakukan perbuatan itu di Pejabat Bahagian Siasatan Jenayah Narkotik Ibu Pejabat Daerah Seberang Perai Tengah pada kira-kira 12.13 pagi, 14 Januari lepas.Terdahulu, pengarah pendakwaan negeri Khairul Anuar Abdul Halim yang mengendalikan pendakwaan, menawarkan jaminan sebanyak RM5,000.Peguam Ramkarpal Singh dan RSN Rayer yang mewakili Terence Naidu memohon jaminan minimum kerana tertuduh telah memberikan kerjasama kepada polis sepanjang siasatan dijalankan.Majistret Nurul Rasyidah Mohd Akit bagaimanapun membenarkan tertuduh diikat jamin RM4,000 dengan seorang penjamin dan menetapkan 17 Mei untuk sebutan semula kes.Pada 14 Januari lepas, Polis Pulau Pinang telah menahan seorang Adun dari Perak kerana positif dadah dalam serbuan di sebuah pusat hiburan di Perai, di Butterworth.


Pengurusan bagi rayuan Sam berhubung sabitan kes basikal lajak 11 Mei depan

Rayuan kerani wanita terhadap hukuman penjara enam tahun dan denda RM6,000 kerana memandu secara melulu sehingga menyebabkan kematian lapan remaja yang menaiki basikal lajak lima tahun lepas, ditetapkan untuk pengurusan kes di Mahkamah Rayuan Putrajaya pada 11 Mei ini.Peguam Muhammad Faizal Mokhtar yang mewakili Sam Ke Ting memaklumkan tarikh pengurusan kes itu ketika dihubungi hari ini.Menerusi semakan sistem mahkamah, pengurusan kes itu ditetapkan di hadapan timbalan pendaftar Mahkamah Rayuan Mohd Khairi Haron yang akan berlangsung melalui sidang video.Pada 18 April lepas, Mahkamah Rayuan membenarkan permohonan Sam, 27, untuk menangguhkan pelaksanaan hukuman penjara dan denda yang dijatuhkan Mahkamah Tinggi dan wanita itu dibebaskan dengan ikat jamin RM10,000 serta seorang penjamin, sementara rayuannya didengar di mahkamah berkenaan.Panel tiga hakim Mahkamah Rayuan yang diketuai P Ravinthran bersama-sama Lee Heng Cheong dan Mohd Nazlan Mohd Ghazali turut membenarkan permohonan Sam untuk merayu terhadap keputusan Mahkamah Tinggi Johor Bahru pada 13 April lepas.Hakim Mahkamah Tinggi Abu Bakar Katar yang menjatuhkan hukuman itu ke atas Sam turut memerintahkan wanita itu dipenjara enam bulan jika gagal membayar denda serta hilang kelayakan lesen memandu selama tiga tahun sebaik menjalani tempoh pemenjaraan.Mahkamah itu memutuskan demikian selepas membenarkan rayuan pendakwaan bagi mengetepikan keputusan Mahkamah Majistret pada 10 Oktober tahun lepas, yang melepas dan membebaskan wanita itu daripada pertuduhan berkenaan.Sam yang ketika kejadian berusia 22 tahun, didakwa melakukan kesalahan itu di Jalan Lingkaran Dalam, Johor Bahru, Johor pada 3.20 pagi 18 Februari 2017.Lapan remaja yang maut dalam kejadian itu terdiri daripada Mohamad Azrie Danish Zulkefli, 14; Muhamad Shahrul Izzwan Azzuraimie, 14; Muhammad Firdauz Danish Mohd Azhar, 16; Fauzan Halmijan, 13; Mohamad Azhar Amir, 16; Muhammad Harith Iskandar Abdullah, 14; Muhammad Shahrul Nizam Marudin, 14 dan Haizad Kasrin, 16.


Pengajaran politik Melaka

Ahli Dewan Undangan Negeri (Adun) Sungai Udang Idris Haron, Adun Pantai Kundor dari Barisan Nasional (BN) Nor Azman Hassan, Noor Effandi Ahmad (Bersatu-Telok Mas) dan Norhizam Hassan Baktee (Bebas-Pengkalan Batu) bersama-sama menjatuhkan kerajaan Melaka pimpinan Umno sendiri.Matlamat utama mereka ialah untuk membentuk kerajaan baru setelah menjatuhkan Ketua Menteri Sulaiman Md Ali.Apakah mereka akan membentuk kerajaan baru bersama BN dan Perikatan Nasional (PN), atau Pakatan Harapan (PH), sebenarnya tiada siapa yang tahu jika Dewan Undangan Negeri(DUN) Melaka tidak dibubarkan.Pengajaran politik di peringkat persekutuan perlu dijadikan iktibar ketika bermain politik dengan Umno.Lihatlah bagaimana keyakinan Anwar Ibrahim menjadi perdana menteri menjadi meletup-letup apabila mendapat sokongan Umno.Kemudian, perhatikan bagaimana beliau dimainkan pada saat akhir.Umno akhirnya memilih orang sendiri yang menjadi perdana menteri meskipun Ismail Sabri Yaakob bukanlah orang presiden atau presiden parti.Ini namanya real politik.Di Melaka, jika DUN Melaka tidak dibubarkan, kemungkinan amat besar Umno akan akhirnya memilih Idris untuk menjadi ketua menteri berdasarkan prinsip asalkan parti Melayu itu kekal berkuasa.Ketika itu, PH akan berputih mata sekali lagi.Sokongan mereka hanya diperlukan untuk menyakinkan bahawa Sulaiman kehilangan majoriti.Ia hampir sama seperti cara Umno membuktikan bahawa Muhyiddin Yassin kehilangan majoriti tempoh hari.Apabila Muhyiddin jatuh, yang berkobar-kobar menjadi menteri ialah PH.Tapi yang menjadi PM akhirnya ialah Umno.Oleh itu, apabila DUN Melaka terbubar, sebenarnya yang terasa lega ialah PH.Peluang lebih saksama jika mereka membiarkan rakyat menentukan nasib mereka daripada membiarkan nasib ditentukan Umno.Suara yang kononnya menolak Pilihan Raya Negeri (PRN) Melaka kerana Covid-19 cumalah di mulut.Di hati, pastinya terasa riang.Kalau dah boleh rentas negeri, tak akan PRN tidak boleh? Betul tak?Banyak lagi tempat yang perlu pilihan raya sebelum Melaka jika dibolehkan, seperti Sarawak.Jika darurat diumumkan, Melaka akan ditadbir kerajaan minoriti sehingga akhir penggal.Jom lihat siapa yang ketawa pada penghujung drama politik Melaka ini.


Kes harian catat rekod baru sebanyak 17,045, keseluruhan jangkitan jangkau 1 juta

Malaysia merekodkan kes baru sebanyak 17,045 menjadikan kes keseluruhan Covid-19 meningkat sebanyak 1,013,438.Selangor kekal mencatat kes harian tertinggi sebanyak 8,500 disusuli Kuala Lumpur (2,045), Kedah (1,216), Johor (950), Sabah (818), Perak (609), Pulau Pinang (573), Negeri Sembilan (513), dan Pahang (424).Tidak ada negeri yang mencatatkan kes satu digit hari ini.Negara juga mencatat sebanyak 9,683 kes sembuh menjadikan jumlah keseluruhan kes sembuh meningkat kepada 844,541.Kes aktif dengan kebolehjangkitan pula kini berjumlah 160,903.Dalam pada itu, 970 pesakit ditempatkan di unit rawatan rapi (ICU) termasuk 501 orang memerlukan bantuan alat pernafasan.Malaysia turut mencatat 92 lagi korban akibat Covid-19, menjadikan jumlah mangsa yang maut meningkat kepada 7,994.


Lagi pujian terhadap Najib dari pemimpin PKR

Seorang ahli Parlimen PKR yang juga merupakan orang kuat kepada Anwar Ibrahim, memuji bekas perdana menteri Najib Razak dalam sebuah forum yang disiarkan sebuah stesen televisyen tempatan malam tadi.Ahli Parlimen Hang Tuah Jaya Shamsul Iskandar berkata, bekas perdana menteri Najib Razak menunjukkan kepimpinannya apabila membiarkan Pakatan Harapan (PH) mengambil alih kuasa selepas Barisan Nasional (BN) kalah pada pilihan raya 2018.“Cuba kita tengok, Najib. Saya pernah sebut di dalam Dewan Rakyat. ‘He’s the most hated prime minister,” kata ketua penerangan PKR itu dalam program “Agenda Awani: Dialog Konsensus Nasional” yang disiarkan di Astro Awani malam tadi.“Tapi bila kalah PRU14, dia hand over. Waktu tu kita ada macam-macamlah yang kita mainkan, ada ‘National Security Council’, boleh buat huru-hara dan sebagainya, itu tidak berlaku.”Shamsul berkata, Najib menunjukkan kepimpinannya dengan menyerahkan kuasa kepada PH pada ketika itu secara aman.“Sekarang ini, kita nak mintak Muhyiddin (Yassin), hentikan ‘uncertainty’. Bawak pergi Parlimen buat ‘vote of confidence’, tunjukkan perdana menteri ada confidence,” katanya.Kenyataan ini menguatkan lagi dakwaan PKR bekerjasama dengan “kluster mahkamah” Umno, merujuk kepada pemimpin-pemimpin parti itu yang berdepan dengan pendakwaan rasuah di mahkamah dan sudah disabitkan bersalah.Pada Oktober, MalaysiaNow mendedahkan Presiden Umno Ahmad Zahid Hamidi dan Najib, menulis surat kepada Yang di-Pertuan Agong bagi menyokong Anwar menjadi perdana menteri.Minggu lalu, Anwar mendedahkan perbincangan sudah bermula antara PKR dan Umno dalam satu wawancara bersama akhbar berbahasa Melayu.Bagaimanapun, pendedahan Anwar itu tidak mendapat reaksi yang baik daripada beberapa ahli Parlimen PH dan pembangkang yang menyelar kerjasama secara terbuka.Mereka turut menyelar cakap-cakap berterusan tentang cubaan merampas kerusi perdana menteri termasuk mempunyai “bilangan” mencukupi untuk menjatuhkan kerajaan, dakwaan yang berulang-ulang kali dikeluarkan Anwar sejak kerajaan PH tumbang tahun lalu.“Selepas setahun pengkhianatan Langkah Sheraton yang menyakitkan, kami mahu terus bergerak ke hadapan. Kita tidak pernah kekurangan bakat dalam kalangan ahli Parlimen pembangkang,” kata kenyataan bersama yang ditandatangani Ramkarpal Singh dan Hannah Yeoh dari DAP, Darell Leiking dari Warisan, Maria Chin Abdullah dari PKR dan Syed Saadiq Abdul Rahman dari Muda pada Khamis.Sehari sebelum itu empat ahli Parlimen pembangkang dan seorang pemimpin DAP menggesa agar Anwar untuk menolak kerjasama dengan pemimpin kleptokrat Umno dan mengukuhkan kesepakatan pembangkang.Gesaan tersebut disuarakan tiga ahli Parlimen iaitu Salahuddin Ayub (Amanah-Pulai), Mohd Azis Jamman (Warisan-Sepanggar), dan Syed Saddiq.Senator Liew Chin Tong dan pemimpin Parti Sarawak Bersatu Baru Bian turut serta menandatangani kenyataan tersebut.Pendedahan Anwar itu turut mendapat reaksi negatif daripada kepimpinan Umno termasuk, timbalan presiden, naib presiden, ketua penerangan dan ketua Pemuda.Bagaimanapun, Zahid dan Najib masih tidak memberikan sebarang komen berhubung rundingan dengan PKR yang didedahkan Anwar.


Selamat tinggal tempurung

Perjalanan ke utara bermula. Lee Keong dan aku, dua sosok bekas pengakap yang paling “senior” di sekolah akan memulakan budaya “hitch hiking” di Jelebu.Justeru kami tahu apa yang wajib kami bawa untuk memulakan perjalanan.Budaya “camping” pengakap mengajar kami untuk bersedia dengan barang-barang keperluan.Bezanya pengembaraan kali ini kami tidak membawa makanan. Tetapi tin air tersangkut di beg sandang kami.Tahun 1968 di Jelebu hanya ada satu jalan, 24 batu dari Kuala Klawang ke Seremban.Ini menjadikan Kuala Klawang dikenali sebagai “pekan buang daerah”.Mahkamah selalu menjadikan Kuala Klawang pekan pilihan untuk samseng dan kaki busuk yang bebas dari penjara tetapi masih dalam pemerhatian untuk “dibuang daerah” ke Jelebu.Jalan utama ke Jelebu ini biasanya lengang. Jarang sekali jalan ini dilalui kereta.Bas Lim, pengangkutan bas awam di Jelebu melintas sejam sekali. Ada khidmat lima buah teksi dari Kuala Klawang ke Seremban.Teksi lalu sekali-sekala. Ada dua tiga buah “teksi sapu”, teksi tanpa lesen untuk perjalanan ke kampung-kampung dari pekan Kuala Klawang.Tidak ramai “orang Jelebu” memiliki kereta.Hanya pegawai kerajaan, guru sekolah dan beberapa orang peniaga Cina yang memiliki kereta.Malah kereta di Kuala Klawang bukan sahaja dikenali warna, jenis dan nombor pendaftaran, malah tuan pemiliknya turut dikenali.Destinasi pertama kami ialah keluar dari tempurung Jelebu dan masuk ke bandar Seremban.Aku memilih hari Sabtu pagi untuk memulakan perjalanan. Ini dengan harapan akan ada kereta dari Kuala Klawang ke Seremban.Kami berharap akan ada pegawai kerajaan yang ingin bercuti ke Seremban.Untuk aku pada tahun 1968, Seremban ibu kota Negeri Sembilan adalah sebuah pekan yang amat besar.Kalau ada kawan-kawan di sekolah yang pergi ke Seremban, menengok wayang ketika Hari Raya, mereka akan dianggap hebat.Budaya hitch hiking atau tumpang-tumpang kereta ini baru bermula dan sedang popular.Aku pernah mendengar kisah dan cerita bagaimana anak-anak muda dari Eropah yang berjalan mengelilingi dunia dengan cara menumpang-numpang.Ketika ini juga budaya “hippie” sedang merebak.Sebagai bukti merebaknya budaya hippie ini ialah popularnya lagu “San Francisco” nyanyian Scott McKenzie.Lagu ini selalu menjadi lagu permintaan dan berkumandang di radio Malaysia saluran Inggeris.Aku mendengar hadis yang kurang sahih bahawa hippie “Orang Putih” menjadikan Pulau Pinang sebagai tempat persinggahan utama mereka apabila turun dari kapal laut dari Madras, India.Pada tahun 1968 ini juga, Perang Vietnam sedang rancak berjalan.Dari apa yang aku dengar ramai hippie ini adalah anak-anak muda dari Amerika Syarikat (AS).Mereka meninggalkan AS, lari menyeludup ke Canada. Mereka melarikan diri daripada menjadi “tentera paksaan”, tidak mahu pergi berperang ke Vietnam.Anak-anak muda ini dipanggil “draft dodger”. Mereka enggan dipaksa menjadi tentera untuk berperang di Vietnam.Falsafah hippie ini ialah “peace not war” atau perdamaian dan menolak perang.Simbol perdamaian hippie adalah dengan mengangkat jari telunjuk dan jari tengah untuk menjadi huruf “V”.Pada pagi Sabtu itu, Lee Keong dan aku bertemu di Stesen Bas Lim dalam pekan Kuala Klawang. Kemudian kami menapak ke arah jalan besar ke Seremban.Apa yang Lee Keong dan aku lakukan pada pagi Sabtu itu ialah memulakan budaya hitch hiking di Jelebu.Kami berdua, budak Cina dan budak Melayu adalah sosok pemula yang menapak jalan dan mencuba nasib untuk tumpang-tumpang kereta mengembara ke utara.Sampai ke mana kami tuju, belum begitu pasti.Tetapi Kangar, Perlis adalah dalam perhitungan kami.Tujuan kami adalah untuk melawat Mrs Ali Abu Bakar, guru kami yang berpindah ke Kangar.Umur kami belum melintas 17 tahun. Kami masih berseluar pendek. Dengan beg tersandang di tengah belakang pasti pemandu kereta dari jauh akan bersimpati melihat kami.Mungkin juga pemandu kereta menjangkakan kami ini budak pengakap.Pagi itu kami menapak keluar dari wilayah pekan. Tiada kereta yang lalu.Kami menapak lagi dan melintas kawat berduri yang memagari Kuala Klawang ketika dalam zaman darurat. Kami sudah masuk ke wilayah Kampung Tembun.Di jalan lurus kami berhenti. Aku merasakan ini tempat strategik.Dari jauh pemandu akan melihat kami. Betul nasib kami baik. Baru setengah jam di jalan ada sebuah kereta di jalan.Aku menggenggam tangan menonjolkan ibu jari berkali-kali sebagai arah ke hadapan. Pemandu ini faham.Aku ingat lagi kereta yang pertama berhenti. Kami kenal siapa dalam kereta ini. Mister Lim Kim Kee dan pembantunya. Mister Lim ialah wakil rakyat untuk kawasan Kuala Klawang.Dalam kereta tak banyak kami bercerita. Hanya ditanya kami hendak ke mana. Aku menerangkan kami menunggu keputusan peperiksaan. Kami hendak ke Pulau Pinang.Mister Lim ada urusan rasmi di Seremban. Kami diturunkan di pinggir kota Seremban.Keluar dari kereta aku tersenyum. Aku memandang muka Lee Keong.“Tak susah nak dapat kereta laaa.” Aku ketawa.Di Seremban kami berjalan ke arah Temiang.Jauh juga kami berjalan kerana Seremban ini pekan besar.Di wilayah Temiang kami mencari jalan lurus. Jalan Seremban ke Kuala Lumpur ini amat sibuk.Banyak kereta, bas, lori dan motorsikal.Baru aku sedar lagi banyak kereta lagi susah untuk hitch hiking.Lama kami berdiri di tepi jalan, hampir satu jam. Aku bersabar tercegat di tepi jalan. Beg sandang aku letakkan di gigi jalan. Sebuah kereta berhenti.“Nak ke mana?” Pemandu bertanya.“Klumpo… leh numpang?”“Sampai Beranang je, kalau nak naiklah.”Abang yang baik hati ini dari Beranang.Dia datang ke Seremban ada hal. Apa halnya tidak aku tanya.“Klumpo tak jauh dari sini… banyak kereta nak ke Klumpo.”Kata akhir dari Abang Beranang ketika dia meninggalkan kami di hadapan rumah pasung.Kami berterima kasih.Betul kata abang dari Beranang itu. Kami tak lama menunggu di Beranang, sebuah kereta sampai.Pakcik Cina berhenti dan mengambil kami untuk ke Kuala Lumpur.“Mana lu olang nak pegi?” Pakcik Cina guna pelat Melayu bertanya.“Penang.” Lee Keong menjawab.“Nak stop KL mana?” Pakcik Cina bertanya lagi.“Bas Station Foh Hup.” Aku menjawab. Aku kenal biasa wilayah ini kerana beberapa kali aku datang dari Seremban ke Kuala Lumpur. Ini perhentian akhir bas Foh Hup dari Seremban.“Ooo .. itu Yalan Pudu.” Pakcik Cina menjelaskan.Hari sudah agak petang bila kami mengucapkan terima kasih kepada Pakcik Cina. Kami turun di hadapan Stesen Bas Foh Hup. Dari sini kami menapak ke Foch Avenue. Di hujung jalan Foch, ada perhentian bas Sri Jaya.Kemudian kami mengambil bas Sri Jaya ini untuk kuarters Tentera Udara Diraja Malaysia (TUDM) yang terletak di belakang Lapangan Kapal Terbang Sungai Besi.Malam itu kami bermalam di rumah kak lang aku. Suami kak lang aku anggota tentera udara.Dulu bertugas di Royal Air Force (RAF) di Tengah, Singapura. Bila Singapura keluar dari Malaysia mereka pulang ke Kuala Lumpur.Esok paginya sesudah sarapan kami naik bas kembali ke Foch Avenue. Ini kelam kabut sedikit. Kami tak tahu arah dan jalan mana ke utara.Menapak ke hulu, ke hilir. Kuala Lumpur wilayah baru untuk dua orang budak kampung dari Jelebu.Untuk dijadikan cerita kami terserempak dengan sosok orang Jelebu.Abang yang bekerja sebagai pegawai pengangkutan Sri Jaya.Dia kenal muka aku, kutu dari Jelebu yang kini tersesat di Kuala Lumpur.“Nak ke mana?” Abang bertanya.“Ke utara, north.” Aku menjawab.“Tak ke south?” Dia melawak.Abang ini menapak bersama kami untuk beberapa minit. Kami mengekori dari belakang.“Kau terus masuk jalan depan tu… itu Jalan Ipoh… terus ke depan… itu arah ke utara…kau kena keluar dari sini… jauh juga…jangan belok belok.” Abang menunjukkan arah jalan kepada kami.“Terima kasih.” Aku bersuara.“Bila nak ke South?” Dia melawak lagi sambil melambai tangan.Jauh juga kami menapak. Bandar Kuala Lumpur beratus kali besarnya dari pekan Kuala Klawang.Beg sandang di belakang agak ringan. Tapi kami wajib menjinjing khemah pengakap yang kami pinjam daripada guru pengakap Mister Gama Khan.Kami bergilir menjinjing khemah yang agak berat ini.Kami meredah cuba keluar dari kota Kuala Lumpur. Semuanya aku lihat untuk kali pertama. Aku belum pernah sampai ke wilayah ini.Jalan penuh dengan kereta. Pengalaman mengajar kami, jalan yang banyak kereta bukan bermakna senang dapat menumpang.Berpeluh juga kami menapak mencari jalan lurus yang strategik untuk mencuba nasib.Aku berdiri di gigi jalan dengan genggam tangan dan jari menunjuk arah ke hadapan. Tiada kereta berhenti.Semangat pengakap aku timbul. Aku wajib terus bersabar. Sudah lebih dari satu jam kami menunggu. Semangat belum patah. Tiba-tiba sebuah kereta berhenti.“Depan… Rawang… boleh.” Abang India mempelawa kami naik dalam kereta Morrisnya.Aku tak tahu apa itu Rawang. Berapa jauh dari Kuala Lumpur. Yang penting kami keluar dari jalan yang banyak kereta.“Kamu berdua mau pegi mana?” Abang India dengan Bahasa Melayu yang baik bertanya matanya tidak memandang kami. Aku duduk disebelahnya dan Lee Keong di belakang.“Penang.” Aku menjawab pantas.“Jauh… dari mana?” Abang India bertanya.“Kami dari Jelebu … tunggu result exam…nak tengok Penang.” Aku menerangkan.“Berani ya? Nanti tidur di mana?” Dia bertanya.“Tak tahu di mana… cari tempat camping…. kami ada khemah.” Lee Keong menjawab.“Bagus… kau dua orang ni….berani.” Abang India memuji-muji kami.Di pekan Rawang dekat dengan kuil Hindu kami diberhentikan.Tengah hari hampir berlalu. Aku terasa lapar. Nak ke gerai makan kami tak tahu di mana.Di hadapan kami ada kedai makan Cina. Lalu kami singgah. Kami makan mee celup, 30 sen semangkuk.Pekan Rawang kecil macam Kuala Klawang. Kami menapak untuk meneruskan perjalanan.Di luar pekan kami menunggu kereta lalu. Nasib kurang baik. Mungkin hari Ahad tak banyak kereta mengarah ke utara atau ke Ipoh.Sebuah kereta berhenti. Pak Cik India mengajak kami masuk ke dalam kereta.“Nak ke mana?” Pemandu membuka kereta dan bertanya.“Ipoh.” Lee Keong menjawab.“Nak ke Batang Kali…. nanti sambung lagi.” Dia mempelawa masuk. Kami yang dah lama menunggu tidak menolak. Lee Keong duduk di hadapan. Aku di belakang.Hari dah petang tetapi langit cerah lagi. Aku rasa tak sampai satu jam dalam kereta kami sampai di Batang Kali.“Terima kasih uncle.” Kami ditinggalkan tak jauh dari jambatan sebatang sungai.Kami menapak. Matahari sudah merudum jatuh.Aku merasa agak gelisah. Kami menapak ke hadapan. Dari batu tanda aku terbaca 12 batu ke Kuala Kubu Bharu.Tak jauh tapi hari makin petang. Aku merasa mungkin kami akan bermalam di Batang Kali.Kami di jalan lurus tidak ada kereta lalu. Dari jauh kami nampak jip berwarna hijau milik tentera.Aku pandang Lee Keong dan dia pandang aku. Nak cuba jip askar.Dalam hati aku berkata: “tak cuba tak tahu, mencuba tidak salah”.Aku tegak berdiri dengan beg sandang tersangkut di bahu.Tangan aku memberi signal hendak menumpang. Bayangkan betapa gembira hati aku bila jip ini berjalan perlahan dan berhenti di hadapan kami.Aku berlari ke hadapan. Dari baju uniform yang dipakai aku tahu dalam jip ini ada seorang pegawai dan seorang pemandu.“Nak ke mana?”“Ke Ipoh.” Aku menjawab.“Dah lewat petang. Mari.. mari masuk… esok boleh sambung.” Pegawai memberi arahan.Kami meloncat masuk dan duduk di bahagian belakang jip.Tak sampai satu jam kemudian kami berada di pintu pagar kem askar Kuala Kubu Bharu. Kami tidak pun singgah dalam pekan.Kami merasa hairan kerana dibawa masuk ke dalam kem askar dan tidak ditinggalkan dalam pekan.“Dah lewat petang… takda kereta petang Ahad ke Ipoh.”“Mana nak tido?” Aku bertanya.“Jangan risau… tido dalam kem. Ada banyak katil kosong.” Abang pegawai meredakan ketakutan kami.Aku dan Lee Keong merasa lega kerana malam ini kami tahu mana nak tidur.Abang pemandu membawa kami ke satu dewan tidur. Ini berek askar yang kosong.Kemudian dia beredar. Kami meletak beg dan terbaring di atas katil sebentar.Tiba-tiba abang pegawai muncul di hadapan pintu berek.“Kalau nak makan, pergi ke mess… pasti ada makanan lagi. Tepi sana tandas kalau nak basuh tangan.” Abang pegawai memberi penerangan.Aku ingat lagi mess sudah kosong. Tukang masak dan pekerja dapur masih ada. Bila abang pegawai sampai semua berdiri tegak.“Beri mereka berdua apa yang ada.” Abang pegawai memberi arahan.Aku ingat lagi malam itu kami makan nasi dengan gulai daging. Sesudah makan kami pergi ke pejabat abang pegawai.Pejabat daripada zink. Tidak banyak perabot. Kerusi, meja, telefon dan beberapa fail.Bukan macam bilik guru besar.“Isham dan Lee… kem ini tempat latihan askar… esok kamu boleh ke pekan dan dari sana boleh sambung ke Ipoh.”Aku tak sangka abang pegawai ini boleh ingat nama kami berdua yang hanya kami sebutkan sekali ketika masuk ke dalam jip.Aku terfikir: “Abang pegawai ini terlatih. Sekali sebut nama dia sudah ingat. Tapi aku tidak tahu apa pangkatnya”.Malam itu kami tidur atas katil askar, kain cadar dan kain selimut askar berwarna hijau gelap.Ketika kepala aku di atas, aku teringat akan kem Gurkha yang sering aku lihat tetapi tidak pernah aku bermalam dalam kem.Kali ini aku sendiri sempat bermalam dalam kem askar di Kuala Kubu Bharu.Ini berlaku sesudah zaman darurat, sesudah zaman konfrontasi.Malaysia sedang aman damai.Esok Lee Keong dan aku akan meneruskan perjalanan ke Ipoh.


Usim arah kakitangan kuarantin kendiri, kerja dari rumah mulai esok

Kakitangan Universiti Sains Islam Malaysia (Usim) yang mempunyai kontak rapat dengan pesakit Covid-19 diarah untuk menjalani kuarantin kendiri dan dibenarkan bekerja dari rumah selama 14 hari bermula esok.Naib Canselornya Profesor Dr Mohamed Ridza Wahiddin berkata ia sebagai langkah mengekang  penularan wabak itu susulan beberapa kakitangan universiti berkenaan yang berhubung rapat dengan individu disahkan positif Covid-19 dan telah menghadiri program di Usim.Staf yang berhubung rapat dengan kontak kedua (menjadi kontak ketiga) juga tertakluk dengan kuarantin kendiri dan bekerja dari rumah iaitu merujuk kepada imam, jemaah saf pertama semasa solat Jumaat pada 2 Oktober di Kompleks Islam Tuanku Muhriz, ahli mesyuarat bersama kontak pertama pada hari berkenaan dan staf hadir dalam Majlis Pelancaran Portal Jom Infaq Usim.“Pengurusan universiti juga memutuskan semua staf yang bertugas di Pejabat Naib Canselor, Pejabat Timbalan-Timbalan Canselor, KITM, Pusat Wakaf dan Zakat (PWZ), Pusat Libatsama Masyarakat dan Jaringan Industri terlibat dengan pelaksanaan arahan ini,” katanya dalam satu kenyataan hari ini.Beliau berkata ruang fizikal termasuk Bilik Mesyuarat Lembaga Pengarah Universiti, Bilik Mesyuarat  Naib Canselor dan KITM ditutup penggunaannya bermula esok hingga 8 Oktober.Katanya, Bilik Gerakan Covid-19 Usim akan beroperasi 24 jam bagi menyelaras maklumat dan tindakan pencegahan bagi membendung penularan wabak itu.


Ingkar SOP, wartawan kongsi detik dijangkiti Covid-19

Ketika dunia masih berdepan dengan pandemik yang menjejaskan ekonomi dan kehidupan di seluruh dunia, dijangkiti Covid-19 bukanlah sesuatu diharapkan, apa lagi bagi petugas barisan hadapan seperti wartawan yang terpaksa bertarung nyawa dalam membuat liputan.Sehingga kini, masih belum ada vaksin yang mampu merawat virus misteri itu, di Malaysia sahaja Covid-19 sudah meragut lebih 200 nyawa dan menjangkiti lebih 22,000 orang.Azrul Affandi Sobry, 42, yang juga seorang wartawan Berita Harian menceritakan bagaimana beliau dijangkiti Covid-19 kerana tidak mengikut prosedur operasi standard (SOP) Covid-19 seperti yang ditetapkan kementerian kesihatan semasa membuat liputan Pilihan Raya Negeri Sabah baru-baru ini.“Dari hari pertama saya buat ‘coverage’ sampai hari terakhir saya balik saya tak pernah ikut SOP, saya sedar mungkin itu sebab utama dan tak boleh nak salahkan rumah Mohd Shafie Apdal, tapi salah pada diri sendiri,” kata Azrul kepada MalaysiaNow merujuk kepada rumah bekas ketua menteri Sabah.“Tapi semua orang tahu kot itulah masalah pada orang media, kita takde pilihan kita kena pergi sampai ke depan juga kan.”“Jadi saya syak diri saya sendiri langar SOP, tak ikut SOP dan pergi ke kawasan yang sangat ramai orang. Penjarakan sosial memang tak dibuat dan pelitup muka pun tak digunakan,” katanya.Menurut Azrul, selepas pulang dari Sabah pada 30 September lalu seperti yang lain, beliau perlu melakukan ujian swab dan dipakaikan gelang merah jambu setibanya di Lapangan Terbang Antarabangsa Kuala Lumpur (KLIA) dan diarahkan kuarantin kendiri selama 14 hari.“Tapi semua orang tahu kot itulah masalah pada orang media, kita takde pilihan kita kena pergi sampai ke depan juga kan.”Menceritakan pengalamannya sepanjang menjalani kuarantin selama 14 hari di wad isolasi Hospital Sungai Buloh, Azrul tiga kali dipindahkan ke wad berbeza gara-gara batuk teruk dan sering pening kepala.Katanya, disebabkan pertambahan mendadak kes positif Covid-19 di Lembah Klang membuatkan pesakit akan dibenarkan pulang selepas hari kesepuluh sekiranya tidak mempunyai simptom yang teruk.Azrul berkata walaupun beliau masih lagi positif Covid-19, pesakit tidak akan menyebarkan virus itu selepas hari kelapan dan terpulang kepada imuniti badan masing-masing untuk sembuh.“Tapi selama ini kementerian dia berwaspada dia buat sampai 14 hari supaya lebih. Tapi sebab terlalu banyak kes dia orang takde pilihan jadi dia orang akan cepat keluarkan kita orang.”“Daripada 14 dia turun ke 10 hari jadi tengok pula kalau dah memang orang tu sihat orang tu takda sebarang simptom sudah dibenarkan pulang malah boleh dikatakan semua yang berada dalam wad isolasi sihat sebenarnya 80% dalam wad itu boleh berlari,” katanya.Bagi Azrul yang sebelum ini dikenali sebagai “cikgu Covid” di kalangan pengikutnya di Facebook kerana sering memberi nasihat dan petua kepada orang ramai mengenai cara mencegah diri daripada terkena jangkitan penyakit berbahaya itu berharap orang ramai tidak paranoid atau fobia dengan bekas pesakit.“Yang paranoid yang sentiasa skeptikal dengan pesakit covid-19, dia orang ni nampak kami macam banduan tak boleh rapat tak boleh dekat, bukan sorang dua kawan-kawan saya pun ramai macam tu.”“Jadi saya nak bagi tau dia orang kena belajar sikit, bukan Covid sahaja bahaya Influenza pun bahaya semua boleh merebak tapi dia orang nampak Covid paling bahaya memang bahaya tapi sama je,” katanya dalam wawancara bersama MalaysiaNow.


Muda gagal cabar tindakan RoS di mahkamah

Syed Saddiq Syed Abdul Rahman serta 12 individu hari ini gagal memperoleh kebenaran mahkamah bagi mencabar keputusan Jabatan Pendaftaran Pertubuhan (RoS) yang menolak permohonan mereka untuk mendaftarkan Ikatan Demokratik Malaysia (Muda) sebagai sebuah parti politik.Ini berikutan Hakim Mahkamah Tinggi Mariana Yahya membenarkan bantahan Jabatan Peguam Negara (AGC) terhadap permohonan kebenaran semakan kehakiman yang dikemukakan pengasas Muda itu serta 12 individu.Peguam Kanan Persekutuan Ahmad Hanir Hambaly berkata mahkamah mendapati pemohon gagal mematuhi peruntukan rayuan kepada menteri dalam negeri di bawah Seksyen 18 Akta Pertubuhan 1966 susulan permohonan mereka untuk mendaftarkan Muda sebagai sebuah parti politik ditolak RoS.“Mahkamah menolak permohonan kebenaran semakan kehakiman pemohon dengan kos RM2,000,” katanya ketika dihubungi pemberita selepas keputusan permohonan itu di hadapan Mariana menerusi aplikasi Zoom hari ini.Pada 25 Januari lepas, AGC membantah permohonan itu atas alasan pemohon tidak merayu kepada Menteri Dalam Negeri Hamzah Zainuddin terlebih dahulu sebelum memfailkan semakan kehakiman sebagaimana yang diperuntukkan di bawah Seksyen 18 Akta Pertubuhan dan Muda mempunyai tempoh 30 hari bermula 6 Januari untuk mengemukakan rayuannya.Pada 12 Januari lepas, mereka telah memfailkan permohonan semakan itu dengan menamakan RoS dan menteri dalam negeri, masing-masing sebagai responden pertama dan kedua serta memohon perintah untuk membatalkan keputusan RoS yang menolak pendaftaran Muda sebagai pertubuhan di bawah kategori parti politik menurut Seksyen 7 Akta Pertubuhan 1966.Syed Saddiq yang juga bekas ketua Armada Bersatu dalam afidavit sokongan yang difailkan bersama semakan kehakiman, berkata pihaknya menerima surat daripada RoS pada 6 Januari lepas yang menyatakan  permohonan Muda tidak mematuhi Jadual Pertama Akta Pertubuhan 1966 dan permohonan ditolak mengikut Seksyen 7 (3) (e) Akta Pertubuhan 1966.“Terdapat kelalaian daripada pihak RoS untuk menjelaskan secara terperinci perenggan kecil atau peruntukan mana di bawah Jadual Pertama yang tidak dipatuhi oleh MUDA. Penaja-penaja Muda tidak dapat mengetahui akan ketidakpatuhan yang dikatakan itu dan tidak dapat membetulkannya.“Muda telah mematuhi sepenuhnya semua peruntukan Jadual Pertama Akta Pertubuhan 1966. Oleh itu, tidak ada asas untuk menolak permohonan pendaftaran Muda,” katanya.


‘Derma raja Arab’ adalah satu penipuan, kata pendakwaan

Timbalan pendakwa raya V Sithambaram hari ini memberitahu Mahkamah Rayuan bahawa tindakan Najib Razak mengembalikan sebahagian ‘derma Arab’ kononnya kepada pengirim tanpa sebarang penjelasan atau surat ucapan terima kasih menunjukkan derma Arab itu adalah satu penipuan.Beliau berkata jika itu adalah sumbangan daripada Almarhum Raja Abdullah Abdulaziz Al Saud mengapa ia harus dikembalikan kepada sebuah syarikat yang dikenali sebagai Tanore Finance Corp.“Raja itu tidak pernah meminta wang itu dikembalikan. Malah, perayu (Najib) berkata wang itu didermakan oleh raja Arab Saudi untuk memastikan Malaysia boleh menjadi model negara Islam yang stabil dan moden.“Adalah ‘benar-benar pelik’ bagi Najib untuk memulangkan derma sebanyak RM2.6 bilion (AS$620 juta) daripada raja kepada sebuah syarikat.“Ini adalah cubaan terdesak untuk menyokong kes pembelaan. Najib, dalam keterangannya, menyatakan ia adalah ahli perniagaan dalam buruan Low Taek Jho yang memintanya memulangkan duit itu kepada Tanore,” katanya.MENYUSUL LAGI


Kes harian turun ke paras 1,800 jangkitan, 2 lagi terkorban

1,817 kes baru Covid-19 direkodkan hari ini menjadikan jumlah keseluruhan sebanyak 4,491,320 kes.Sebanyak 3,389 pesakit turut dilaporkan sembuh, menjadikan jumlah keseluruhan kes sembuh sebanyak 4,429,166.Ketika ini, 26,511 kes aktif direkodkan, dengan 25,366 atau 96.1% daripadanya sedang menjalani kuarantin kendiri.Dalam pada itu, 18 (0.1%) kes kini berada di pusat kuarantin sementara 1,087 (4.1%) dimasukkan ke hospital.Kes yang memerlukan rawatan di unit rawatan rapi (ICU) adalah sebanyak 40 kes dan 23 daripadanya memerlukan bantuan alat pernafasan. Kadar penggunaan kemudahan ICU di seluruh negara kini sebanyak 60.3% dengan kes Covid-19 merangkumi 7.2%.Dua lagi korban termasuk satu kes kematian sebelum tiba di hospital dilaporkan menjadikan kes keseluruhan kematian adalah sebanyak 35,643 orang.


Lebih 300,000 remaja terima vaksin Covid-19 setakat Isnin, kata timbalan menteri

Sekurang-kurangnya 308,000 remaja berumur lingkungan 12 hingga 17 tahun telah menerima dos pertama vaksin Covid-19 di seluruh negara sehingga semalam, kata Timbalan Menteri Kesihatan Noor Azmi Ghazali.Beliau berkata Sabah mendahului dengan 118,000 suntikan diikuti Sarawak (88,000), Kedah (19,000), Kelantan (17,000), Johor (16,000) dan Labuan (2,500).“Meskipun pelancaran program vaksin kepada remaja baru sahaja bermula semalam tetapi ada negeri yang telah memulakan suntikan lebih awal lagi seperti Sarawak pada 8 September, Labuan pada 11 September dan Sabah pada 19 September.“Angka ini memberi gambaran ketidaksabaran serta semangat remaja yang memang mahu disuntik cepat kerana mereka faham dan sedar kepentingan vaksin tersebut dalam melawan Covid-19,” katanya dalam program Bicara Naratif yang bersiaran secara langsung di RTM1 semalam.Dr Noor Azmi berkata kementerian kesihatan (KKM) yakin negara dapat mencapai sasaran menyuntik sekurang-kurangnya 80% daripada keseluruhan 3.2 juta remaja dengan dua dos lengkap menjelang hujung tahun ini atau selewat-lewatnya sebelum sesi persekolahan 2022 bermula.“Jumlah 3.2 juta remaja ini termasuk mereka yang bukan warga dan juga yang tidak bersekolah… kita tidak mahu ada remaja yang ketinggalan atau keciciran,” katanya sambil menambah KKM menyasarkan 60% golongan itu menerima sekurang-kurangnya satu dos suntikan pada akhir November tahun ini.Beliau berkata program itu akan dilaksana dengan beberapa kaedah iaitu bagi sekolah yang pelajarnya lebih 1,000 orang, suntikan akan dibuat di sekolah tersebut secara berjadual dari 8 pagi hingga 5 petang manakala bagi sekolah dengan pelajar kurang 1,000 orang seperti di luar bandar, pelajar beberapa sekolah berbeza akan menerima suntikan di lokasi sama yang akan ditetapkan.“Pelajar di asrama harian atau penuh, sebelum balik ke asrama akan diberi janji temu di aplikasi MySejahtera sama ada mereka akan menerima suntikan di klinik perubatan am swasta atau di sekolah yang ditetapkan.“Bagi yang tidak mempunyai akses untuk keluar seperti pelajar yang terlantar sakit di rumah atau tinggal jauh di pedalaman maka KKM akan membuat ‘outreach’ dan memberikan suntikan di lokasi mereka,” katanya.Noor Azmi juga berkata kaedah jumpa terus yang akan bermula Khamis ini akan dilaksana secara berjadual dengan pelajar diberi tarikh dan lokasi pusat pemberian vaksin (PPV) oleh pihak sekolah agar tidak berlaku kesesakan di PPV terbabit.


Sorry.


Kerajaan setuju 5 hari sidang Dewan Rakyat mulai 26 Julai

Kerajaan hari ini bersetuju untuk menasihati Yang di-Pertuan Agong supaya persidangan khas Dewan Rakyat bagi penggal ketiga diadakan selama lima hari mulai 26 hingga 29 Julai dan 2 Ogos depan.Sementara itu, kenyataaan Pejabat Perdana Menteri (PMO) turut mengumumkan penetapan 3 hingga 5 Ogos depan untuk sidang Dewan Negara.“Mesyuarat ini bertujuan untuk memberi penerangan kepada ahli-ahli Parlimen mengenai Pelan Pemulihan Negara (PPN) dan meminda semua perundangan dan peratura bagi membolehkan persidangan Parlimen diadakan secara hibrid.“Mesyuarat ini akan diadakan mengikut SOP yang ditentukan oleh Majlis Kesleamatan Negara dan kementerian kesihatan Malaysia (KKM),” kata PMO dalam kenyataan selepas mesyuarat MKN hari ini.Menurut PMO juga, nota jemaah menteri telah diedar secara berutus kepada jemaah menteri untuk makluman keputusan berhubung sidang Parlimen tersebut.Jun lalu, Agong dan Raja-Raja Melayu telah menggesa supaya Parlimen bersidang semula secepat mungkin bagi membincangkan ordinan-ordinan darurat, dan langkah-langkah menangani pandemik Covid-19 sepanjang tempoh darurat yang dijadualkan berakhir awal Ogos depan.Gesaan tersebut dibuat selepas pertemuan bersama Jawatankuasa Khas Bebas Darurat yang dianggaotai bekas ketua hakim negara Ariffin Zakaria dan dianggotai kerajaan dan pembangkang selain pakar kesihatan negara secara dwipartisan.


Sambutan dos penggalak masih kurang memuaskan, kata menteri kesihatan

Sambutan orang ramai terhadap pengambilan dos penggalak vaksin Covid-19 masih kurang memuaskan, Dewan Rakyat diberitahu hari ini.
Menteri Kesihatan Dr Zaliha Mustafa berkata bagaimanapun pengambilan dos penggalak menunjukkan peningkatan di seluruh negara berikutan kempen yang dilaksanakan Kementerian Kesihatan (KKM).
“… dos penggalak pertama itu kita ada peningkatan daripada 49.9% kepada lebih 50% sekarang dan dos penggalak kedua daripada 1.9% kini kita dapat 2.2% dalam beberapa minggu lepas,” katanya dalam sesi soal jawab di Dewan Rakyat hari ini.
Zaliha menjawab soalan Rosol Wahid (PN-Hulu Terengganu) yang bertanyakan sama ada kerajaan berpuas hati dengan sambutan rakyat terhadap dos penggalak.
Beliau berkata bagi menggalakkan pengambilan dos penggalak, KKM mengambil langkah antaranya membenarkan tempahan janji temu melalui aplikasi MySejahtera tanpa terikat dengan waktu dan tempat serta menawarkan perkhidmatan vaksinasi dos penggalak secara “walk-in” atau jumpa terus kepada golongan berisiko tinggi.
Sementara itu, beliau memaklumkan trend jumlah kes jangkitan Covid-19 dalam tempoh sebulan pertama 2023 adalah dalam keadaan stabil, dengan pelaporan harian kes Covid-19 dalam negara sejak sebulan lepas kekal dalam lingkungan 500 kes dan menunjukkan trend penurunan kepada 226 kes semalam.
“Begitu juga, purata bilangan harian kes Covid-19 yang baru dikesan dalam tempoh tujuh hari adalah pada julat 187 hingga 511 kes, sepanjang Januari 2023.
“Seterusnya, nilai Rt (kebolehjangkitan) kekal di bawah 1.0 sejak Minggu Epidemiologi (ME) 46/2022 (13 hingga 19 Nov 2022) dan pada ME 4/2023 (22 hingga 28 Jan 2023) nilai Rt adalah 0.8,” katanya.


Peguam OKU mental di Singapura dituduh hina mahkamah

Peguam negara Singapura mengemukakan permohonan tuduhan menghina mahkamah terhadap peguam hak asasi manusia M Ravi, kata NGO Lawyers for Liberty (LFL) hari ini ketika beberapa percubaan sedang dilakukan untuk menyelamatkan dua banduan kurang upaya (OKU) mental daripada menjalani hukuman mati di tali gantung.LFL berkata permohonan yang dikemukakan terhadap Ravi semalam didakwa berdasarkan kelakuannya sepanjang pengendalian dua kes pada November tahun lalu.Kumpulan peguam itu juga turut mempersoalkan dakwaan peguam negara Singapura yang antara lain mengatakan Ravi bersikap “biadab” terhadap mahkamah.“Ini adalah alasan yang tidak masuk akal bagi menuduh peguam bela menghina mahkamah,” kata LFL dalam sebuah kenyataan dikeluarkan Zaid Malek yang merupakan ketua koordinatornya.“Ini bukan kali pertama peguam negara Singapura menggunakan taktik intimidasi dalam percubaan yang bukan sahaja untuk menganiaya Ravi bahkan bagi menyekat mana-mana peguam Singapura daripada meneruskan cabaran di mahkamah berkenaan hukuman mati di negara itu.”Zaid turut berkata tuduhan menghina mahkamah itu dilihat hanya diambil ketika Ravi sedang mengendalikan kes warga Singapura Roslan Bakar dan Pausi Jefridin dari Malaysia sekali gus menimbulkan “kebingungan dan kecurigaan.”Dua banduan bilik akhir itu dijadualkan menjalani hukuman mati di atas kesalahan menyeludup dadah ke Singapura yang memiliki undang-undang keras terhadap kesalahan berkait dadah.Undang-undang Singapura menerima kritikan pelbagai pihak termasuk Pertubuhan Bangsa-Bangsa Bersatu yang mengatakan hukuman mati bagi kesalahan dadah tidak selari dengan undang-undang hak asasi antarabangsa.Kebimbangan turut dibangkitkan berhubung laporan perubatan banduan OKU mental di mana penetapan hukuman mati ke atas golongan itu adalah dilarang di bawah undang-undang Singapura dan perjanjian antarabangsa.Roslan dan Pausi menerima penangguhan hukuman selepas perintah tangguh dikeluarkan Presiden Singapura Halimah Yacob pada 17 Februari lalu.LFL berkata Ravi, peguam Violet Netto dan Charles Yeo merupakan barisan hadapan dalam usaha mempertahankan hak asasi di Singapura.“Sekatan bersifat punitif terhadap peguam ketika menjalankan tugas mereka adalah satu tindakan yang menjijikkan di mana ia bercanggah dengan norma-norma hak asasi antarabangsa,” katanya.“Sistem kehakiman yang adil dan mengangkat kedaulatan undang-undang mesti memasukkan perlindungan terhadap peguam bagi menjalankan tugas-tugas mereka dalam mewakili anak guam. Ia adalah prinsip yang tidak boleh diganggu-gugat, dan diiktiraf dalam Prinsip Asas PBB mengenai Peranan Peguam yang diterima pakai sejak 1990, di mana antara lain menyebut kerajaan mesti memastikan peguam boleh melaksanakan peranan profesional mereka tanpa sebagai intimidasi, halangan, gangguan dan campur tangan yang tidak wajar.”LFL turut berkata Perlembagaan Singapura juga turut mengiktiraf hak individu untuk dibela oleh pengamal undang-undang yang dipilihnya.“Bagaimanapun, kerajaan Singapura telah melanggar hak-hak ini seperti penganiayaan yang dilakukan terhadap Ravi di mana ia dikira sebagai percubaan untuk menghalang atau melarang beliau daripada mewakili OKU mental Malaysia Nagaenthran dan Pausi dalam usaha mencabar sabitan hukuman mati terhadap mereka,” katanya merujuk kes Nagaenthran K Dharmalingam yang menarik perhatian antarabangsa dan menyebabkan Perdana Menteri Ismail Sabri Yaakob, Yang di-Pertuan Agong, dan taikun Britain Richard Branson menulis surat rayuan supaya dia diberikan pengampunan.LFL turut mendesak kerajaan Singapura dan peguam negara itu untuk menarik semula prosiding komital terhadal Ravi, selain turut menggesa pihak berkuasa republik itu menghentikan “semua intimidasi dan penganiayaan terhadap beliau dan menegakkan kedaulatan undang-undang dalam proses sistem keadilan jenyahnya”.“Sudah cukup buruk bagi Singapura yang dilihat menyasarkan hukuman mati terhadap keldai dadah seperti Nagaenthran dan Pausi; lebih menambah buruk mereka juga dinafikan hak asasi untuk diwakili peguam.”


Tanpa bekalan elektrik, mandi air perigi, ‘Uncle Kapitan’ tetap gembira menanti tahun baru

Setiap manusia bahagia dengan cara masing-masing, begitu juga bagi seorang warga emas yang hidup sebatang kara lebih kurang 75km dari Kuala Lumpur walaupun rumahnya tiada bekalan elektrik dan mandi menggunakan air perigi.Walaupun hidup serba kekurangan, Lim Tiap Beng, 83 yang tinggal di Kampung Kapitan di Jelebu, Negeri Sembilan tetap gembira menantikan sambutan Tahun Baru Cina yang bakal tiba.“Saya bukan duduk sini secara haram. Ia pemberian ehsan oleh seorang bekas tentera sebagai upah saya menjaga kebun duriannya di belakang kubur,” kata Lim yang dikenali sebagai “Uncle Kapitan” kepada MalaysiaNow ketika berkunjung ke rumahnya baru-baru ini.“Saya sudah duduk sini lebih 50 tahun seorang diri selepas emak saya meninggal.”Anak ketiga daripada lima beradik itu kini hanya mempunyai seorang kakak selepas yang lain-lain meninggal dunia.“Kakak saya duduk di Taman KSM, abang saya kahwin dengan Orang Asli tapi sudah mati dan mak meninggal pada 1988.“Kadang-kadang anak saudara saya akan datang hantar makanan. Tapi saya tidak kisah.”Lim berehat di rumahnya yang tidak mempunyai bekalan elektrik dan air.Jiran tetangga ambil beratMenurut Lim, jiran tetangganya tidak jemu menghulurkan makanan dan bantuan kepada dirinya.“Jiran sini semua tidak pernah marah saya. Saya jaga kebersihan setiap hari saya mesti sapu keliling rumah pastikan tiada sampah berkumpul hingga timbul bau yang tidak enak.”Walaupun hidup dalam serba kekurangan, Lim bernasib baik tidak mempunyai sebarang penyakit.Makanan kegemarannya juga mudah, nasi kosong berlauk telur masin atau ikan masin.Tambahan pula, Lim tidak makan apa jua jenis daging sebagai hidangan.Untuk menampung kehidupannya, Lim berbakti kepada tanah dengan  menanam pokok pisang dan buah kuinen.“Saya juga ada seorang rakan baik. Kami boleh dikatakan rakan kongsi jika ada kerja-kerja kampung yang perlu dilakukan kami akan lakukan bersama.“Selalunya kami akan dapat upah untuk cuci dan sapu kubur. Jadi kami akan buat sama-sama,” katanya.Bersahabat lebih 30 tahunNg Chook Fah, 70, yang sudah berkawan lebih 30 tahun dengan Lim sentiasa mengambil berat keadaan sahabatnya yang tinggal seorang diri.“Pernah sekali dia pergi buat pemeriksaan kesihatan dan doktor beri ubat sakit jantung untuk makan selama tiga hari, tapi dia sudah lupa dan habiskan ubat itu dalam masa beberapa jam.“Dia terus pengsan dan kami beri bantuan yang sepatutnya sehingga dia kembali sedar seperti biasa,” kata Ng kepada MalaysiaNow.Sempena Tahun Baru Cina yang bakal disambut tidak lama lagi, Lim menantinya dengan penuh gembira walaupun akan menyambutnya seorang diri, seperti tahun-tahun sebelumnya.Lim berharap akan mendapat bekalan elektrik kerana apabila waktu hujan atau keadaan gelap dia tidak mampu bergerak kerana akan membahayakan dirinya.“Saya tidak kisah apa saja bantuan. Tapi sempena Tahun Baru Cina ini saya harap masih ada bantuan yang dapat bantu saya hidup dengan selesa sedikit.“Itu saja saya minta,” katanya.


Dr Mahathir pertahan kerusi Langkawi pada PRU15

Pengerusi Penaja Gerakan Tanah Air (GTA) Dr Mahathir Mohamad hari ini mengesahkan, beliau akan bertanding pada Pilihan Raya Umum Ke-15 (PRU15) bagi mempertahankan kerusi Parlimen Langkawi.
Bercakap pada sidang media selepas mempengerusikan mesyuarat GTA hari ini, bekas perdana menteri itu berkata beliau akan bertanding sebagai "calon wakil rakyat" dan bukan sebagai "calon perdana menteri".
“Kita juga membuat keputusan iaitu di Langkawi calonnya ialah Dr Mahathir Mohamad, bukan sebagai calon perdana menteri tetapi sebagai wakil rakyat.
“Kita tidak tentukan siapa yang akan jadi perdana menteri, kerana calon untuk perdana menteri itu hanya relevan jika menang (PRU15) sahaja, kalau kita kalah tidak relevan,” katanya.
Semalam, Perdana Menteri Ismail Sabri Yaakob mengumumkan pembubaran Parlimen Ke-14 bagi memberi laluan kepada PRU15.
Pada Jun lepas, Dr Mahathir dilaporkan berkata akan mempertimbangkan cadangan untuk bertanding di Parlimen Langkawi pada PRU15, sekiranya tiada calon sesuai.
Pada PRU14, Dr Mahathir mencipta kejutan apabila memenangi kerusi Parlimen Langkawi apabila memperoleh 18,954 undi menewaskan calon Barisan Nasional Nawawi Ahmad dan calon PAS Zubir Ahmad dengan majoriti 8,863 undi.
Sementara itu, Dr Mahathir yang juga Pengerusi Parti Pejuang Tanah Air (Pejuang) berkata mesyuarat itu turut memutuskan, GTA akan bertanding atas tiket Pejuang kerana pendaftaran gerakan itu belum diluluskan Jabatan Pendaftaran Pertubuhan (RoS).
“Walaupun guna nama Pejuang tapi tidak bermakna calon dari Pejuang. Mereka adalah dari GTA cuma diuruskan Pejuang. Kita telah setuju akan letak 120 atau lebih calon termasuk di Sabah,” katanya dan menambah senarai calon akan dibuat oleh presiden parti dan badan bukan kerajaan (NGO) dalam GTA.
Bagaimanapun, Dr Mahathir berkata calon GTA di Kelantan akan bertanding menggunakan bendera dan logo Parti Bumiputera Perkasa Malaysia (Putra).
GTA telah mengemukakan permohonan kepada RoS pada 18 Ogos, untuk didaftarkan selepas gerakan itu ditubuhkan pada 4 Ogos, dengan melibatkan gabungan empat parti iaitu Pejuang, Berjasa, Putra dan Parti Perikatan India Muslim Nasional (Iman), serta terbuka kepada NGO, orang perseorangan, ahli akademik serta profesional dalam kalangan kaum Melayu.
Mengulas mengenai strategi gerakan itu pada PRU15, beliau berkata GTA akan meletakkan calon bebas rasuah dan jenayah serta calon muda dalam kalangan wanita, selaras pelaksanaan Undi18 yang dimulakan pada Pilihan Raya Negeri Johor pada Mac lepas.


PN dalam peringkat akhir pengagihan kerusi untuk PRN Johor, kata Muhyiddin

Perikatan Nasional (PN) kini dalam peringkat akhir untuk menentukan kerusi yang akan dipertandingkan pada pilihan raya negeri (PRN) Johor.Pengerusi PN Muhyiddin Yassin berkata pengagihan kerusi itu dijangka siap hujung minggu ini, setelah pihaknya mendapati ada beberapa kerusi yang mempunyai pertindihan antara parti komponen dalam PN.“Kita hampir selesai tadi, tapi ada sedikit pertindihan kepentingan (kerusi) antara parti-parti dan kita dah beritahu pasukan perundingan akan selesaikannya.“Ia (kerusi) belum muktamad hingga disahkan oleh pemimpin PN masing-masing di peringkat pusat. Saya rasa dalam jangka minggu ini, perkara ini akan selesai,” katanya kepada pemberita selepas mempengerusikan mesyuarat PN Johor di pejabat Bersatu Pagoh hari ini.Ditanya mengenai kerjasama PN dan Pakatan Harapan (PH), Muhyiddin berkata: “Dalam politik apa-apa sahaja boleh terjadi, setakat hari ini tidak ada apa lagi…tapi kalau ada, ia datang daripada pimpinan parti dan bukan saya sahaja yang boleh buat keputusan.”


Akaun Twitter SKMM digantung sementara selepas diceroboh

Akaun Twitter rasmi Suruhanjaya Komunikasi dan Multimedia (SKMM) digantung buat sementara berikutan diceroboh oleh pihak tidak bertanggungjawab.Jabatan Komunikasi dan Korporat SKMM dalam kenyataan malam ini memaklumkan mesej mencurigakan melalui akaun itu tidak dikeluarkan oleh SKMM.“Orang ramai dinasihati agar tidak terpengaruh dengan hantaran mesej mencurigakan, jelik dan bersifat fitnah yang telah dimuat naik melalui akaun berkenaan,” kata kenyataan itu.


Dewan Rakyat sebulat suara luluskan RUU anti lompat parti

Rang undang-undang pindaan Perlembagaan bagi menghalang ahli Parlimen menukar parti diluluskan di Dewan Rakyat hari ini oleh kesemua 209 ahli Parlimen yang hadir.
Semua ahli Parlimen yang hadir mengundi untuk menyokong Rang Undang-Undang (RUU) Perlembagaan (Pindaan) (No. 3) 2022 mengenai Peruntukan Larangan Ahli Parlimen Bertukar Parti sementara 11 lagi ahli Parlimen tidak hadir.
RUU yang diluluskan hari ini memenuhi salah satu perkara utama yang dimeterai dalam memorandum persefahaman (MoU) antara Perdana Menteri Ismail Sabri Yaakob dan Pakatan Harapan (PH).
PH sebelum ini berdepan ahli keluar parti pada 2020 yang menyebabkannya tumbang selepas mentadbir pentadbiran kerajaan selama 22 bulan.
Semalam, Ismail berkata MoU secara bertulis tidak lagi diperlukan kerana persefahaman persefahaman tanpa bertulis demi kepentingan rakyat dan kestabilan politik masih boleh diteruskan.
Katanya, beberapa perkara dalam MoU antara kerajaan persekutuan dengan PH, tetap akan dilaksanakan, seperti mewujudkan peruntukan larangan ahli Dewan Rakyat bertukar parti dan undang-undang pendanaan politik.
Terdahulu, Ismail berkata di bawah pelaksanaan RUU anti lompat parti ahli Parlimen yang bertukar parti boleh kehilangan kerusi diwakili mereka.
Bagaimanapun, mereka tidak akan kehilangan kerusi jika dipecat atau parti politiknya terbubar atau dibatalkan pendaftarannya.


Tiada usul undi tak percaya terhadap Muhyiddin, kata Najib

Bekas perdana menteri Najib Razak percaya tiada usul undi tidak percaya akan dibentang di Parlimen berhubung kedudukan Perdana Menteri Muhyiddin YassinKenyataan ahli Parlimen Pekan itu dikeluarkan selepas Ketua Pembangkang Anwar Ibrahim mengemukakan undi tidak percaya kepada Speaker Dewan Rakyat, Azhar Azizan Harun hari ini.“Saya tak percaya akan ada usul sedemikian (undi tak percaya),” katanya ketika ditanya mengenai perkara itu pada sidang media di Parlimen hari ini.Najib bagaimanapun berkata akan menentukan pendirian sekiranya undi tidak percaya berjalan di Dewan Rakyat.“Kita tengoklah kalau ada usul nanti, saya pun tak tengok apa usulnya.”Terdahulu beliau menyatakan pendirian menyokong Perikatan Nasional (PN) namun mahu Muhyiddin meletakkan jawatan secara terhormat selepas kenyataan Istana Negara hari ini berhubung penamatan darurat.Katanya, Muhyiddin harus bertanggungjawab atas kemelut politik yang berlaku pada hari ini.Najib berkata, peletakan jawatan Muhyiddin merupakan urusan Yang di-Pertuan Agong dan kedudukan perdana menteri hanya boleh dipastikan dengan undian di Parlimen.Pada 2015, Najib sendiri berhadapan dengan usul undi tak percaya oleh Ahli Parlimen PKR Hee Loy Sian berhubung skandal 1Malaysia Development Berhad (1MDB).Usul tersebut dikemukakan atas alasan kegagalan Najib untuk menjelaskan sejumlah RM42 juta dari anak syarikat 1MDB, SRC International Sdn Bhd  yang masuk ke dalam akaun peribadinya.Tahun lalu Najib dijatuhi hukuman penjara 12 tahun dan denda RM210 juta, selepas didapati bersalah terhadap tujuh tuduhan pecah amanah, menyalahgunakan kedudukan dan pengubahan wang haram dana RM42 juta milik SRC International Sdn Bhd.Hakim Mahkamah Tinggi, Mohd Nazlan Mohd Ghazali, memerintahkan bekas perdana menteri itu dijatuhi hukuman penjara 10 tahun masing-masing bagi tiga tuduhan pecah amanah.Najib masih belum menjalani hukuman terhadapnya sementara menunggu proses rayuan.


Pelantikan Azam teratur, ikut peraturan, kata Muhyiddin

Proses lantikan Azam Baki sebagai ketua pesuruhjaya Suruhanjaya Pencegahan Rasuah Malaysia (SPRM) pada Mac 2020 adalah teratur mengikut peraturan, kata bekas perdana menteri Muhyiddin Yassin.Katanya Azam menerajui SPRM ketika beliau adalah perdana menteri bagi mengisi kekosongan setelah Latheefa Koya yang meletak jawatan pada Mac 2020 dan setelah mendapat perkenan Yang di-Pertuan Agong Sultan Abdullah Sultan Ahmad Shah.“Proses lantikan itu teratur mengikut peraturan. Mana-mana jawatan kerajaan terutama jawatan penting seperti itu tidak dibuat secara begitu mudah.“Ia harus melalui satu proses dan ia diperakukan oleh sebuah jawatankuasa yang mana ketua setiausaha negara (Mohd Zuki Ali) dalam kes ini mengemukakan cadangan nama, bukan saya pilih,” katanya ketika diminta mengulas sama ada latar belakang Azam diperiksa sebelum dilantik sebagai ketua pesuruhjaya SPRM.Bercakap dalam sidang media selepas mempengerusikan Mesyuarat Majlis Pemulihan Negara (MPN) semalam, Muhyiddin berkata apabila ketua setiausaha negara mencadangkan nama dan diteliti dalam jawatankuasa, ia menunjukkan pelantikan Azam mematuhi dan memenuhi kriteria.“Memang betul dan teratur, jadi jangan dikaitkan dengan proses itu dengan kes yang kita dengar sekarang ini. Is all in order (Semuanya teratur) dan telah diperkenankan Agong. Saya tidak fikir ada apa-apa kesalahan dari segi prosedur pelantikan,” katanya.Sementara itu ditanya sama ada terdapat ahli Bersatu yang menyertai Parti Bangsa Malaysia (PBM), Muhyiddin yang juga presiden Bersatu berkata mereka yang memimpin parti itu tidak menyertai Bersatu.Menurutnya, Ahli Parlimen Julau Larry Sng dan Ahli Parlimen Tebrau Steven Choong Shiau Yoon adalah bekas ahli PKR yang meninggalkan parti itu dan menyokong Perikatan Nasional tetapi tidak menyertai Bersatu.“Bagi saya kesannya tidak besar mana pun. Saya tidak rasa terkesan dengan pembentukan parti PBM,” katanya.


Peranan Ibrahim Ali sebelum Anwar dipecat menurut Mahathir

Dr Mahathir Mohamad tidak boleh mengimbau kepada satu peristiwa di mana ahli politik Ibrahim Ali bertindak menjadi “orang tengah” antara dirinya dan Anwar Ibrahim sebelum bekas anak didiknya itu dipecat daripada jawatan timbalan perdana menteri dan semua jawatan lain dalam Umno pada September 1998.
Apa yang jelas dalam ingatannya sehingga kini adalah suasana yang berlaku pada malam mesyuarat Majlis Tertinggi Umno apabila beliau mendedahkan perbuatan dan kesalahan moral Anwar dan memberikan peluang kepada timbalannya ketika itu untuk menjawab dan membela diri di hadapan para pimpinan parti.
Menurut Mahathir, ketika saat itu, Ibrahim yang juga merupakan orang kuat Umno negeri Kelantan menjadi individu pertama yang menolak Anwar dan tidak boleh menerima semua pendedahan perbuatan yang dinyatakan dalam mesyuarat tersebut.
“Dia tepuk meja, marah bukan main terhadap Anwar.
“Itu saya ingat, tentang dia cakap nak jadi orang tengah tu saya tak ingat lah. Mungkin dia buat,” katanya dalam satu wawancara eksklusif bersama MalaysiaNow di Putrajaya, Rabu lalu.
Sebelum ini, tular klip video berdurasi sembilan minit di TikTok dan aplikasi WhatsApp menunjukkan Ibrahim mengimbau kembali kejadian di belakang tabir yang berlaku sebelum pemecatan Anwar.
Ibrahim dan Anwar berkenalan rapat selepas terlibat dalam gerakan mahasiswa dan terlibat dalam demonstrasi pelajar pada 1970-an, yang menyaksikan kedua-dua pemimpin berkenaan ditahan selama dua tahun mengikut Akta Keselamatan Dalam Negeri (ISA) di Kem Tahanan Kamunting.
Dalam video tular yang dipercayai dirakam pada tahun 2012 ketika Ibrahim berceramah dalam program sebuah badan bukan kerajaan (NGO) anti Anwar, beliau  mendakwa pernah ke kediaman rasmi perdana menteri lalu memeluk Mahathir sambil menangis dan merayu supaya “memberi peluang sekali lagi kepada Anwar”.
Bagaimanapun, ketika ditanya mengenai “lawatan” mengejut Ibrahim ke kediamannya suatu ketika dahulu, Mahathir berkata beliau tidak mengingati peristiwa itu pernah berlaku.
“Yang itu saya tak ingat, nak pertahankan Anwar itu saya tak ingat,” katanya.


Amaran kesihatan susulan pencemaran udara di Bangkok

Hampir 200,000 penduduk di Thailand dimasukkan ke hospital akibat pencemaran udara minggu ini, kata pegawai, dengan Bangkok diselubungi jerebu yang berbahaya.
Ibu negara Thailand itu, yang mempunyai kira-kira 11 juta orang dan salah satu destinasi pelancongan popular dunia, mengalami jerebu selama beberapa hari berikutan campuran asap kenderaan yang tidak menyenangkan, pelepasan industri dan asap daripada pembakaran pertanian.
Menurut Kementerian Kesihatan negara itu, lebih 1.3 juta orang jatuh sakit sejak awal tahun ini akibat pencemaran udara, dengan hampir 200,000 dimasukkan ke hospital minggu ini.
Pengamal perubatan Dr Kriangkrai Namthaisong, menggesa kanak-kanak dan wanita hamil untuk tinggal di dalam rumah.
Tambahnya, sesiapa yang perlu keluar digalakkan memakai pelitup anti-pencemaran berkualiti tinggi N95.
Semasa kemuncak pencemaran pada penghujung Januari dan awal Februari, pihak berkuasa bandar menggesa orang ramai bekerja dari rumah.
Jurucakap gabenor Bangkok Chadchart Sittipunt – yang dipilih tahun lepas dengan janji untuk menambah baik persekitaran bandar itu – berkata mereka tidak akan teragak-agak untuk mengeluarkan satu lagi perintah yang sama jika keadaan menjadi semakin teruk.
Aekvarunyoo Amrapala memberitahu AFP bahawa taska yang dikendalikan oleh bandar itu menyediakan "bilik tanpa habuk" khas dengan pembersih udara untuk melindungi kanak-kanak kecil, serta pusat pemeriksaan untuk memantau pelepasan asap kenderaan.
Menurut Kementerian Kesihatan, 50 daerah di Bangkok merekodkan paras tidak selamat bagi zarah PM2.5 paling berbahaya semalam – sangat kecil sehingga boleh memasuki aliran darah – manakala hari ini negara itu kekal berada pada paras melebihi garis panduan Pertubuhan Kesihatan Sedunia.
Paras PM2.5 melebihi had selamat untuk kebanyakan kawasan di Bangkok sejak tiga hari lalu, menurut jabatan kawalan pencemaran kerajaan.


MCMC sekat 400 laman sesawang pedofilia, porno kanak-kanak setakat Ogos

Sebanyak 400 laman sesawang berkaitan pedofilia dan pornografi kanak-kanak telah disekat Suruhanjaya Komunikasi dan Multimedia (MCMC) setakat Ogos lepas, Dewan Rakyat diberitahu hari ini.
Timbalan Menteri Pembangunan Wanita, Keluarga dan Masyarakat Siti Zailah Mohd Yusoff berkata tindakan itu hasil kerjasama kementerian berkenaan dengan polis dan MCMC.
“Kementerian bekerjasama untuk mengukuhkan dan memperkasakan (penguatkuasaan) iaitu dengan kerjasama rapat PDRM khususnya Bahagian Siasatan Jenayah Seksual, Wanita dan Kanak-kanak (D11) terutama berkaitan dengan siber," katanya pada sesi soal jawab hari ini.
Beliau menjawab soalan tambahan Shamsul Anuar Nasarah (BN-Lenggong) berhubung usaha kementerian bagi mengatasi masalah eksploitasi seksual kanak-kanak di alam maya disebabkan lambakan pelbagai aplikasi tidak bermoral dalam talian.
Siti Zailah berkata kementerian mengambil pendekatan melaksanakan program advokasi, pencegahan, intervensi dan perkhidmatan sokongan sosial bagi mencegah jenayah seksual dalam talian terhadap kanak-kanak.
Beliau berkata ia termasuk melaksanakan Program Jelajah Kasih Kanak-Kanak Prihatin Rakyat yang melibatkan kanak-kanak seluruh negara serta memperkasakan peranan Majlis Perwakilan Kanak-Kanak (MPKK) untuk mempromosi dan menyampaikan maklumat berkaitan kempen membanteras jenayah seksual dalam talian terhadap kanak-kanak kepada komuniti setempat.
Selain itu, katanya kementerian juga telah bekerjasama dengan jabatan-jabatan kerajaan, pertubuhan bukan kerajaan, ahli akademik dan aktivitis sosial untuk membangunkan Pelan Tindakan Perlindungan Kanak-Kanak Dalam Dunia Siber (PTCOP).


Penghantaran bekalan AstraZeneca untuk Asia Tenggara kini sedia

Syarikat farmaseutikal AstraZeneca menyatakan mereka kini sudah berada di landasan untuk memenuhi sasaran jadual penghantaran vaksin Covid-19 bagi Asia Tenggara.Dalam satu kenyataan, syarikat itu berkata, kilang Siam Bioscience Co Ltd yang mengeluarkan vaksin berkenaan di Thailand, akan menghasilkan kira-kira 180 juta dos tahun ini.“Serentak dengan penghantaran bekalan vaksin tempatan, AstraZeneca akan mula mengeksport vaksin berkenaan ke negara Asia Tenggara pada awal Julai.“Satu pertiga daripada kapasiti bekalan tempatan dikhaskan kegunaan Thailand, berdasarkan pesanan pembekalan sebanyak 61 juta dos vaksin. Baki dua pertiga daripada kapasiti bekalan Thailand akan diagihkan ke rantau Asia Tenggara berdasarkan tempahan,” katanya.AstraZeneca menyatakan, Thailand akan menerima enam juta dos vaksin Covid-19 pada bulan ini.Ia menyatakan, sebanyak 4.7 juta dos vaksin sudah dihantar kepada Kementerian Kesihatan Awam Thailand dan selebihnya akan dihantar minggu ini.Laporan pada awal bulan ini menyatakan, beberapa negara termasuk Malaysia, Taiwan dan Filipina mendakwa mereka lewat menerima vaksin AstraZeneca yang dihasilkan di Thailand.Kempen vaksinasi Thailand yang bergantung kepada vaksin AstraZeneca, turut mengalami kelewatan.Sehingga Isnin, sebanyak kira-kira 9.14 juta orang telah menerima sekurang-kurangnya satu dos vaksin dengan kira-kira 2.6 juta sudah lengkap menerima suntikan.Sementara itu, Presiden AstraZeneca Thailand, James Teague, berkata beliau mahu melihat kadar vaksinasi bertambah rancak di seluruh negara.“Kami akan terus bekerjasama dengan kerajaan Thailand, untuk mencapai liputan vaksinasi yang efektif di seluruh negara dan rantau ini secepat mungkin,” katanya.Pada Oktober 2020, AstraZeneca, Kementerian Kesihatan Awam, Siam Cement Group dan Siam Bioscience menandatangani perjanjian mengenai komitmen bersama untuk memastikan akses meluas dan saksama terhadap vaksin Covid-19, di Thailand dan di seluruh rantau ini.AstraZeneca membekalkan vaksin Covid-19 ke seluruh dunia tanpa keuntungan semasa pandemik ini. Lebih 600 juta dos vaksin telah dikeluarkan untuk bekalan kepada 168 negara di seluruh dunia.


Pemandu kontena rompak kerana isteri nak bersalin dipenjara 3 tahun

Pemandu kontena yang merompak seorang warga emas akibat terdesak mencari wang untuk menampung perbelanjaan isterinya yang akan melahirkan anak kedua, hari ini dipenjara tiga tahun dan satu sebatan oleh Mahkamah Sesyen di Kuala Lumpur.Hakim Emilia Kaswati Mohamad Khalid menjatuhkan hukuman itu selepas Yap Chin Boon, 30, mengaku bersalah atas pertuduhan tersebut dan memerintahkan tertuduh menjalani hukuman bermula dari tarikh tangkap pada 6 Sept lepas.Emilia Kaswati: Mengapa kamu melakukan kesalahan ini, cuba bayangkan, kalau orang yang dirompak itu adalah bapa kamu?”Yap: Saya buat kerana terdesak isteri mahu bersalin.  Saya buat bukan dengan sengaja, saya betul-betul insaf, saya mahu jumpa anak kedua yang baru dilahirkan, harap beri saya peluang sebab nak tunjuk contoh yang baik untuk anak-anak saya.Yap didakwa merompak antaranya sebuah kereta, dompet dan tiga kad bank milik pemandu perkhidmatan e-hailing, S. Marathamuthu, 68, bersenjatakan sebilah pisau di tepi Jalan Besar Kepong, Sentul, di sini, pada 7.30 malam, 5 Sept lalu mengikut Seksyen 392/397 Kanun Keseksaaan, yang memperuntukkan hukuman penjara maksimum 14 tahun dan denda atau sebat.Timbalan Pendakwa Raya Noor Dayana Mohamad memohon hukuman setimpal ke atas tertuduh  mengambil kira mangsa adalah pemandu perkhidmatan e-hailing dan seorang warga emas manakala peguam Nicholas Cheoh yang mewakili tertuduh memohon hukuman penjara minima.Berdasarkan fakta kes, ketika kejadian tertuduh menaiki kereta yang dipandu mangsa, tiba- tiba meminta mangsa memberhentikan kenderaannya di tepi jalan dengan alasan emaknya menunggu di hadapan jalan lalu tertuduh mengacukan sebilah pisau ke perut mangsa serta mencekik lehernya dari arah belakang.Berlaku pergelutan antara mereka dan mangsa menolak tangan tertuduh dan terus keluar dari keretanya dan Yap seterusnya membawa lari kereta itu dan meninggalkan mangsa di tempat kejadian.Di Mahkamah Sesyen berasingan, seorang bekas juruteknik dipenjara tiga tahun dan dua sebatan kerana cuba melakukan rompak dan dengan sengaja menyebabkan kecederaan di tapak tangan terhadap seorang juruwang di sebuah kedai serbaneka.Hakim Izralizam Sanusi menjatuhkan hukuman itu ke atas Tamilselvam, 24, selepas dia mengaku bersalah atas pertuduhan itu dan memerintahkan tertuduh menjalani hukuman tersebut bermula dari tarikh tangkap pada 27 Mac lepas.Lelaki itu didakwa melakukan perbuatan itu terhadap Akhbar Hussien Jamaluddin, 19, di sebuah kedai serbaneka di Taman Jinjang Baru, Sentul di sini, pada 6.41 pagi, 27 Mac lepas, mengikut Seksyen 394 Kanun Keseksaan yang memperuntukkan hukuman penjara maksimum 20 tahun dan hendaklah dikenakan denda atau sebatan.Timbalan Pendakwa Raya Muhammad Aiman Azahan memohon hukuman setimpal berbentuk pengajaran terhadap tertuduh manakala Tamilselvam yang tidak diwakili peguam merayu hukuman ringan dengan alasan dia perlu menjaga ibunya dan berjanji tidak akan mengulangi kesalahan sama.


Umno dan Pejuang turut tolak cadangan bi-partisan PM

Pejuang yang dipimpin Dr Mahathir Mohamad dan Umno kelihatan senada apabila menolak cadangan Perdana Menteri Muhyiddin Yassin agar parti-parti pembangkang menyokongnya sebagai pertukaran kepada pelaksanaan reformasi yang sekian lama diperjuangkan oleh pembangkang.Dalam kenyataannya, Pejuang menggambarkan cadangan rentas parti Muhyiddin sebagai berunsur rasuah, mengatakan ianya sebagai tindakan terdesak perdana menteri untuk kekal berkuasa.“Beliau tidak berhak membuat tawaran seperti itu kalaupun mempunyai keabsahan sebagai perdana menteri, apatah lagi setelah hilang sokongan majoriti,” kata Presiden Pejuang Mukhriz Mahathir dalam satu kenyataan, beberapa jam selepas Muhyiddin menggariskan tujuh reformasi akan dilakukannya sebagai pertukaran kepada komitmen parti-parti pembangkang untuk tidak menjatuhkan kerajaan ketika negara sedang bergelut dengan pandemik Covid-19.Kenyataan Mukhriz ini senada dengan Umno dengan presidennya Ahmad Zahid Hamidi yang menggambarkan cadangan Muhyiddin sebagai tindakan rasuah secara terbuka.Zahid yang kini berdepan dengan pelbagai dakwaan rasuah dan penyelewengan berkata tawaran Muhyiddin juga merupakan pengakuan beliau sudah hilang legitimasi untuk kekal sebagai perdana menteri.Muhyiddin menyenaraikan tujuh perkara dalam cadangannya kepada parti-parti pembangkang bagi mengelakkan kejatuhan kerajaan yang menurut beliau boleh mencetuskan risiko kekosongan kuasa ketika negara sedang berdepan pandemik Covid-19.Antara lain, beliau berjanji untuk menyalurkan peruntukan dana yang sama rata kepada semua ahli Parlimen, menggubal undang-undang anti lompat parti, menghadkan penggal jawatan perdana menteri, dan memastikan perwakilan ahli Parlimen yang seimbang sama ada daripada kerajaan dan pembangkang dalam Jawatankuasa Khas Pilihan Parlimen.Muhyiddin juga turut berjanji untuk melaksanakan Undi 18 bagi membolehkan mereka yang berusia 18 tahun ke atas mengundi pada pilihan raya akan datang.


Jangan terlalu ghairah dalam memerangi tabiat merokok

Antara salah satu “glamor” yang saya sering lihat sejak zaman kanak-kanak saya ialah betapa hebat dan “cool”nya seorang perokok.Memang ada gaya dan “style”.Kita dibesarkan dengan imej sedemikian dan ramai antara kawan saya mula merokok dan akhirnya mereka ketagih kepada rokok.Kini dalam umur 50-an, ramai masih lagi merokok tetapi yang sedihnya, kita kehilangan beberapa kawan kerana kanser paru-paru.Sebabnya – rokok!Jadi apa yang kita patut buat? Duduk dan nasihat sahaja anak-anak muda kita supaya jangan merokok?Berkesankah ini jika ramai bapa juga masih merokok depan anak mereka?Kita kini berada di ambang satu destinasi baru – persekitaran bebas rokok, tetapi adakah ia praktikal?Tidak boleh dinafikan bahawa rokok membunuh dalam pelbagai cara. Di Malaysia, kanser paru-paru adalah yang ketiga tertinggi dan lazimnya merokok adalah puncanya.Menurut kajian Kesihatan dan Morbiditi Nasional 2019, kematian lebih 27,200 rakyat Malaysia dikaitkan dengan tabiat merokok mereka.Kira-kira 15% daripada jumlah itu adalah bukan perokok yang mati akibat terdedah asap rokok daripada perokok tegar.Laporannya mendapati tabiat merokok wujud pada 21.3% dalam kalangan mereka yang berumur lebih 15 tahun dan jumlah perokok dianggarkan 4.8 juta orang.Antara mereka, 12.3% berada dalam lingkungan umur antara 15 hingga 19 tahun.Jika dilihat secara statistik, rokok adalah pembunuh yang lebih besar daripada Covid-19.Baru-baru ini, Menteri Kesihatan Khairy Jamaluddin berkata kerajaan bercadang untuk mengharamkan rokok untuk generasi akan datang.Ini akan dicapai melalui larangan penjualan rokok dan produk tembakau kepada mereka yang lahir selepas 2005.Dengan harapan untuk membentangnya di Parlimen tahun ini, ia dikatakan akan membawa kepada “generasi penamat tabiat merokok”.Konsep ini akan melarang penjualan tembakau dan produk rokok lain kepada sesiapa yang lahir selepas 2005.Saya sangat setuju dengan inisiatif ini kerana akan tiba masanya generasi akan datang tidak lagi tahu apa itu rokok.Beliau juga bercadang untuk mengawal selia e-rokok dan produk vape, yang akhirnya akan membawa kepada tabiat berhenti merokok.Kementerian kesihatan menganggarkan terdapat 27,000 kematian disebabkan tembakau setiap tahun di negara ini seperti penyakit jantung, kanser dan strok.Khairy juga menerangkan bahawa inisiatif ini sama seperti model yang digunakan di New Zealand yang disambut baik oleh rakyat negara itu.Tetapi kita tidak patut terlalu beria-ia dalam hal ini kerana jika kita terlalu tegas dalam ini, akan wujudlah satu sistem baru untuk mengaburi kita semua.Jika diharamkan sepenuhnya, penyeludupan mungkin akan mula berleluasa dan inisiatif ini akan berakhir dengan kegagalan.Dadah pun diharamkan di negara ini tetapi ia masih wujud dan menjadi musuh nombor satu negara.Jadi, fikirlah sedalam-dalamnya sebelum mengorak sebarang langkah kerana kejayaan atau kegagalan dalam hal ini akan digunakan sebagai timbang-ukur dalam program-program masa depan.Mustapha Ahmad adalah pembaca MalaysiaNow.


Lebih 47,000 mangsa banjir dipindahkan di 6 negeri

Mangsa banjir yang dipindahkan ke pusat-pusat pemindahan di beberapa negeri mencecah seramai 47,038 orang petang ini .Di Pahang, jumlah mangsa banjir di 290 pusat pemindahan meningkat sedikit kepada 27,090 orang setakat pukul 2.00 petang ini berbanding 27,073 mangsa pagi tadi.Portal Info Bencana Jabatan Kebajikan Masyarakat (JKM) memaklumkan Temerloh merekodkan mangsa banjir tertinggi iaitu 10,882 orang diikuti Maran (3,515), Lipis (2,528), Jerantut (2,065), Raub (1,998), Kuantan (1,957), Pekan (1,880), Bera (1,264) dan Rompin (1,001).Portal berkenaan turut memaklumkan paras air Sungai Pahang di Bera, Jerantut, Maran, Pekan dan Temerloh, melepasi tahap bahaya.Sementara itu, Pemegang konsesi Lebuhraya Pantai Timur Fasa 1 (LPT1), ANIH Berhad dalam laman Twitternya memaklumkan penutupan laluan di KM84.6 Karak-Temerloh menghala Timur, selain KM113 dan KM115 (Temerloh-Lanchang) masih belum dibuka sejak Selasa lalu. Turut ditutup, laluan di KM126 Chenor-Temerloh bagi kedua-dua arah.Di Terengganu, jumlah mangsa banjir meningkat kepada 13,092 orang di 50 pusat pemindahan setakat 3 petang ini berbanding 12,899 orang pada 8 pagi tadi.Ketua Sekretariat Jawatankuasa Pengurusan Bencana Negeri Leftenan Kolonel (PA) Che Adam A Rahman berkata Kemaman masih merekodkan jumlah mangsa tertinggi iaitu 11,211 orang diikuti Dungun (1,745) dan Hulu Terengganu (136).Selain itu, Jabatan Pengairan dan Saliran melaporkan dua sungai di dua daerah masih melepasi paras bahaya iaitu Sungai Kemaman di Rumah Pam Paya Paman dan Sungai Dungun di Jambatan Jerangau.Sementara itu, jumlah mangsa banjir di enam jajahan di Kelantan menunjukkan penurunan kepada 5,597 orang pada petang ini berbanding 6,319 orang pagi tadi dan ditempatkan di 66 pusat pemindahan.Menurut aplikasi Info Bencana Jabatan Kebajikan Masyarakat (JKM), setakat 2 petang ini, Kuala Krai masih kekal mencatatkan jumlah mangsa tertinggi dengan 2,837 orang diikuti Pasir Mas (1,680), Tanah Merah (537), Gua Musang (365), Jeli (156) dan Kota Bharu (22).Portal infobanjir.water.gov.my memaklumkan setakat pukul 2.00 petang ini, tujuh sungai di negeri itu merekodkan bacaan melepasi paras bahaya iaitu Sungai Galas di Limau Kasturi, Gua Musang; Sungai Lebir di Tualang, Kuala Krai; dan Sungai Kelantan di Kuala Krai.Di Johor, jumlah mangsa banjir yang ditempatkan di lima pusat pemindahan menurun kepada 1,259 orang setakat pukul 3.30 petang ini, berbanding 1,422 orang pagi tadi.Pengerusi Jawatankuasa Kesihatan dan Alam Sekitar Johor, R. Vidyananthan berkata Kluang masih mencatatkan mangsa tertinggi seramai 578 orang diikuti Mersing (335), Kota Tinggi (185), Segamat (89) dan Johor Bahru (72).Vidyananthan berkata setakat ini Jalan Haji Suhud di Johor Bahru serta Jalan Tanah Abang di Mersing ditutup sepenuhnya untuk semua kenderaan ketika ini.Di Perak, jumlah mangsa banjir di tiga daerah terjejas berkurang kepada 196 orang pada pukul 3.00 petang ini berbanding 359 orang pagi tadi.Jurucakap Sekretariat Jawatankuasa Pengurusan Bencana Negeri memaklumkan mangsa teramai adalah di daerah Hilir Perak iaitu 171 orang, Hulu Perak (16) manakala di Perak Tengah seramai sembilan orang.Menurut infobanjir.water.gov.my, setakat pukul 2 petang ini, Sungai Perak di Kuala Kenderong dan Tasik Temengor dalam daerah Hulu Perak serta di Kampung Gajah, Perak Tengah berada pada tahap amaran selepas masing-masing mencatatkan bacaan 112.39 meter (m), 247.02 m dan 6.60 m.Di Sabah pula, semua 35 mangsa banjir yang ditempatkan di pusat pemindahan Dewan Datuk Seri Panglima Mohd Dun Banir, Beaufort dibenarkan pulang ke rumah masing-masing pada pukul 12 tengah hari tadi.


Mahkamah Pakistan gantung waran tangkap terhadap bekas PM Imran Khan

Mahkamah tinggi Pakistan pada Selasa menggantung waran tangkap yang dikeluarkan terhadap bekas perdana menteri Imran Khan selepas beliau gagal hadir perbicaraan kes berkaitan pembelian dan penjualan hadiah yang diberikan kenamaan asing semasa menjadi perdana menteri.
Ketua Hakim Negara Aamer Farooq mengarahkan polis untuk tidak menangkap Khan sehingga 13 Mac, lapor Agensi Anadolu.
Mahkamah juga memerintahkan bekas perdana menteri itu hadir ke mahkamah pada tarikh yang sama (13 Mac) bagi perbicaraan kes itu.
Mahkamah Islamabad minggu lalu mengeluarkan waran tangkap terhadap pemimpin itu selepas beliau sebelum ini gagal menghadiri perbicaraan.
Polis pada Ahad cuba menahan Khan tetapi menerima tentangan hebat dari penyokongnya di bandar timur laut Lahore.
Khan, 70, disingkirkan selepas parlimen meluluskan usul undi tidak percaya terhadapnya pada April tahun lalu.
Beliau kini disabitkan dengan pelbagai kes jenayah termasuk keganasan, cubaan membunuh dan pengubahan wang haram.
Khan sebelum ini mendakwa wujud konspirasi yang disokong negara asing bagi menjatuhkan pemerintahannya.
Khan terselamat daripada cubaan bunuh ketika mengetuai perarakan di daerah Wazirabad di wilayah Punjab pada November.
Sejak itu, beliau menetap di kediamannya di Lahore dan gagal hadir perbicaraan mahkamah atas alasan kesihatan dan keselamatan.


Tunjuk perasaan bantah perintah berkurung di Belanda bertukar jadi ganas

Tunjuk perasaan di seluruh Belanda yang membantah langkah baru untuk mengekang penularan Covid-19 bertukar menjadi ganas apabila peserta bertempur dengan polis, lapor Agensi Anadolu.Ratusan orang berkumpul di bandar-bandar untuk membantah tindakan itu menyebabkan sekurang-kurangnya 70 ditahan.Di Rotterdam penunjuk perasaan menyerang polis dengan melemparkan bunga api dan batu serta merosakkan premis perniagaan.Polis bertindak campur tangan menggunakan anjing dan meriam air untuk menyuraikan penunjuk perasaan.Bantahan turut diadakan di Amsterdam, Haarlem, Geleen, Helmond, Zwolle, Amersfoort, Den Bosch dan Tilburg.Orang ramai dinasihatkan duduk di rumah dan hanya keluar jika perlu seperti membeli barang keperluan, rawatan perubatan, bekerja atau bersekolah jika tidak dapat mengikuti pembelajaran dalam talian.Belanda pada 12 Januari melanjutkan sekatan pergerakan sehingga sekurang-kurangnya 10 Februari kerana penularan varian baru virus Covid-19.Sekatan pergerakan diperketatkan lagi pada 23 Januari dengan penguatkuasaan perintah berkurung di seluruh negara antara 9 malam dan 4.30 pagi, yang pertama sejak Perang Dunia II.Orang ramai dinasihatkan duduk di rumah dan hanya keluar jika perlu seperti membeli barang keperluan, rawatan perubatan, bekerja atau bersekolah jika tidak dapat mengikuti pembelajaran dalam talian.


GPS kekal sokong PN, perdana menteri, kata naib presiden PBB

Naib Presiden Parti Bumiputera Bersatu (PBB) Abdul Karim Rahman Hamzah yakin pucuk pimpinan Gabungan Parti Sarawak (GPS), yang PBB merupakan parti komponennya, akan membuat keputusan yang bijak dalam menghadapi kemelut politik negara sekarang.Beliau berkata setakat ini GPS masih kekal menyokong kerajaan Perikatan Nasional (PN) pimpinan Perdana Menteri Muhyiddin Yassin bagi memastikan kerajaan pusat kekal stabil.Bercakap kepada media selepas merasmikan sambutan ulang tahun ke-130 Muzium Sarawak, beliau yang juga Menteri Pelancongan, Kesenian dan Kebudayaan Sarawak meminta agar Yang Di-Pertuan Agong Sultan Abdullah Sultan Ahmad Shah dan istana tidak diheret ke dalam krisis politik sekarang.“Biarkan baginda kekal sebagai tempat untuk kerajaan mendapat nasihat dan pandangan dan bukannya diheret untuk menyelesaikan masalah peribadi anda kerana ia tidak baik untuk Malaysia,” katanya.


PH umpama ‘kokok berderai-derai, ekor bergelumang tahi’

Kencang sungguh sembang para pemimpin Pakatan Harapan (PH) mengecam pengumuman Pengerusi SPR, Abdul Ghani Salleh, semalam bahawa “Pendaftaran Pemilih Automatik dan Undi18 dijangkakan boleh dilaksanakan selepas 1 September 2022 setelah menilai semula pelbagai kekangan dan isu yang telah menjejaskan perancangan dan persiapan awal SPR”.Majlis Presiden PH, dalam kenyataan yang ditandatangani oleh Anwar Ibrahim, Mohamad Sabu dan Lim Guan Eng, “mengecam keras” pengumuman ini dengan menyebut “ini jelas melanggar keputusan Dewan Rakyat dan Dewan Negara” dan “ini secara terang-terangan membelakangkan suara rakyat Malaysia, dan menafikan hak anak muda untuk memilih masa depan mereka”.Ketua Pemuda Pakatan Harapan, Shazni Munir Mohd Ithnin, mengeluarkan kenyataan menyeru demo digerakkan di depan Parlimen esok untuk “berjuang menuntut hak yang cuba digagalkan petualang dan #PNipu” selain sebelumnya mengecam SPR dengan menyebut “SPR jangan sebut soal realistik, kerana setahun lebih yang berlalu adalah tempoh yang amat realistik untuk melaksanakan undi 18 secara automatik” dan “kami nak tahu secara terperinci, halangannya apa dan di mana?”Sepatutnya, sebelum mengecam, mereka semaklah dulu kenyataan Pengerusi SPR, Azhar Azizan Harun, pada 3 September 2019, bahawa pelaksanaan Undi18 berkait dengan banyak isu teknikal, antara lainnya ialah:i) Menaik taraf sistem ICT SPR;ii) Keperluan data-data dari jabatan/agensi kerajaan yang lain, antaranya Jabatan Pendaftaran Negara, Jabatan Penjara dan/atau Mahkamah serta Kementerian Kesihatan Malaysia;iii) Pindaan kepada mana-mana undang-undang atau peraturan pilihan raya yang perlu untuk melaksanakan Undi18;iv) Pindaan kepada Perlembagaan Negeri ataupun Undang-undang Tubuh Kerajaan Negeri untuk membolehkan warganegara yang berumur 18 tahun menjadi calon Dewan Undangan Negeri.Merujuk kepada Perkara iv), semakan kepada data rasmi menunjukkan bahawa sehingga hari ini:Hanya Negeri-Negeri Perlis, Kelantan, Terengganu, Perak, Sabah dan Sarawak sahaja yang bersetuju menerima Undi18;Negeri-Negeri Pahang, Selangor, Negeri Sembilan, Melaka dan Johor menolak Undi18;Negeri-Negeri Kedah dan Pulau Pinang belum memutuskan menerima atau menolak Undi18.Bukankah Selangor dan Negeri Sembilan yang menolak Undi18 adalah berada di bawah pemerintahan Pakatan Harapan?Dan bukankah Pulau Pinang yang belum memutuskan menerima atau menolak Undi18 juga adalah berada di bawah pemerintahan Pakatan Harapan?Dari mengecam keras SPR dan Kerajaan Perikatan Nasional, eloklah Majlis Presiden Pakatan Harapan terlebih dahulu mengecam keras kerajaan PH Selangor, Negeri Sembilan dan Pulau Pinang.Dan dari berdemo di depan Parlimen, eloklah pemuda PH terlebih dahulu berdemo di depan DUN Selangor, Negeri Sembilan dan Pulau Pinang.Inilah agaknya yang disebut oleh peribahasa Melayu: “Kokok berderai-derai, ekor bergelumang tahi”.* Tulisan ini adalah pandangan peribadi penulis yang tidak semestinya mencerminkan pendirian MalaysiaNow.


Siasatan dapati pemandu cuai punca tren LRT bertembung

Dapatan awal punca kemalangan dua tren perkhidmatan LRT laluan Kelana Jaya yang bertembung berdekatan stesen LRT KLCC semalam disebabkan kecuaian pemandu gerabak (hostler) salah satu tren yang memandu dalam arah yang salah.Menteri Pengangkutan Wee Ka Siong berkata tren bernombor 40 (TR40) iaitu gerabak kosong sepatutnya bergerak ke arah selatan menuju ke stesen Dang Wang tetapi didapati bergerak ke arah utara, sekali gus mengakibatkan pelanggaran dengan TR81 yang membawa 213 penumpang.Ia berdasarkan hasil siasatan awal yang dijalankan Agensi Pengangkutan Awam Darat (APAD), katanya dalam sidang media secara maya hari ini.Katanya, sebelum kejadian, TR40 yang dikendalikan secara automatic train operation (ATO) telah bergerak dari Gombak ke depoh Subang pada jam 8.21 malam iaitu arah selatan, bagaimanapun ia mengalami kegagalan ‘time out’ dan berhenti semasa menghampiri stesen Kampung Baru.“Pemandu kemudian diarahkan memandunya secara manual dari stesen Kampung Baru menuju stesen Dang Wangi dan perlu bergerak ke arah yang sama bagi memberi laluan kepada tren yang berada di arah selatan atau yang berada dalam mode ATO untuk meneruskan perjalanan.“Pada masa yang sama, TR81 yang beroperasi secara ATO berada dalam keadaan statik di platform stesen KLCC arah selatan, pada 8.24 malam TR81 telah berlepas dari stesen KLCC ke stesen Kampung Baru setelah menerima maklumat bahawa TR4O telah beredar dari stesen Kampung Baru menuju ke stesen Dang Wangi,” katanya.Namun, Wee berkata pada jam 8.33 malam, pemandu menghubungi pusat kawalan operasi (OCC) memaklumkan TR40 bertembung dengan TR81.“Kira-kira jam 8.36 malam, OCC telah memaklumkan agensi tindakan kecemasan dan melantik pegawai bertanggungjawab di kawasan insiden sebelum pihak polis dan ambulans tiba di tempat kejadian bagi kerja-kerja menyelamat mangsa,” katanya.Dalam perkembangan sama, Wee berkata pasukan panel penyiasat khas dipengerusikan ketua setiausaha kementerian pengangkutan (MOT) akan menjalankan siasatan dan laporan siasatan perlu dikemukakan kepada kementerian dalam tempoh 14 hari sebelum dibawa kepada jemaah menteri.Mengenai jumlah kerugian, Wee berkata setakat ini ia belum dapat ditafsirkan dan ketika ini kerja-kerja pembersihan dan baik pulih landasan sedang giat dilakukan.“Ikut prosedur operasi standard, kerja-kerja pembersihan dan baik pulih hanya tiga hari dan jumlah kerugian akan dianggarkan kemudian,” katanya.Menurutnya, ketika ini, hanya satu landasan digunakan dan sekiranya terdapat keperluan, Prasarana akan menambah frekuensi perkhidmatan terutamanya pada waktu puncak.